
AVERTISMENT 


Dragă doamnă, domnişoară / domnule student(a), 


dacă ai accesat acest site şi ai deschis volumul de faţă, sau celelalte două 
aparţinând noiii ediţii a Marilor civilizaţii ale Orientului Antic, cu gândul să-l 
înveţi pe de rost în vederea examenului cu mine, te-ai înşelat amarnic. Nu-l 
vei putea memora în cele câteva zile pe care le ai la dispoziţie în sesiune! 


De altfel, nu cred că ai putea-o face nici în mai multe luni, căci acest curs nu a fost 
conceput ca un rezumat comod, sau ca un act normativ, care să cuprindă cunostiintele 
minime necesare pentru o notă de trecere. Dacă nu ai nevoie decât de aşa ceva, 
străduieşte-te să înveţi pe de rost unul din cursurile mult mai concise, care au fost expres 
concepute ca nişte sinteze suficiente pentru un viitor profesor de liceu. Foarte probabil vei 
reuşi astfel să mă păcăleşti la examen şi să mă faci să cred că ai citit mult mai mult pe 
tema dată. 


Dacă ai face aşa te-ai păcăli însă în primul rând pe tine, căci ceea ce înveţi mecanic în 
sesiune uiţi la fel de repede şi după patru ani de facultate ţi se va părea că nici nu ai 
parcurs vreodată această materie. 


Dacă însă vrei să cunoşti ceva din tainele civilizaţiilor orientale de mult apuse, să le 
înţelegi resorturile intime şi să le intuieşti “stilul” propriu, dacă vrei să pătrunzi în 
mentalitatea omului din societăţile tradiţionale şi să descoperi mecanismele creaţiilor lui, 
dacă vrei să deprinzi metodele de cercetare şi de interpretare specifice istoriei şi 
arheologiei, 


atunci merită să-ţi sacrifici timpul citind (şi chiar recitind) paginile care 
urmează. 


CUVÂNT ÎNAINTE LA ED. Il. 


La mai bine de un deceniu de la publicarea cártii intitulate "Mari civilizaţii ale Orientului 
Antic", ed. Accent, Cluj Napoca 2001, am decis reluarea temei într-o formulă nouă, revăzută, 
adăugită şi reorganizată. Au rezultat trei volume, dedicate apariţiei marilor civilizaţii ale Orientului, 
apoi civilizaţiilor din Mesopotamia şi, în fine, Egiptului antic. Unul din principalele motive a fost 
epuizarea vechii ediţii şi decizia mea de a oferi un manual gratuit pentru toţi studenţii interesaţi. 
Desigur, multi mi-au spus că nimic nu este mai plâcut decât râsfoitul unei cárti tipărite. Nu am 
putut nega, dar în replică i-am întrebat câţi copaci trebuie tăiaţi pentru o astfel de plăcere şi 
câţi bani trebuie să scoată părinţii de pe card pentru a cumpăra zeci de cărţi? În schimb pe 
internet accesul este gratuit. Noua formulă mi-a permis totodată folosirea unei ilustraţii 
mult mai bogate şi mai atractive decât vechile mele desene, făcute din dorinţa de 
economie. Nu am urmat sfatul studenţilor mei nici în ceea ce priveşte reducerea drastică 
a materialului, căci nu am transcormat manualul meu într-o broşură, pe care "să o poată 
citi bietul student în noaptea de dinaintea sesiunii", cum mi-a spus fără alte ocolişuri unul 
dintre ei. Să nu uităm că moartea culturii antice a început cu înlocuirea tratatelor de istorie 
prin mici breviarii "ad usum delphini" (spre folosul beizadelelor) şi prin transformarea 
marilor lucrări filosofice, literare si stiintifice, în encicloperii şi glossarii ("almanahe"), 
dedicate unor semidocti. 

În ceea ce priveşte primul volum descoperirile fâcute în ultimii ani m-au obligat pur şi 
simplu la o reluare a temei "revoluţiei agricole" şi a "începuturilor oraşului stat", adică a sfârşitului 
comunei primitive. Fara a retracta ceea ce am scris cu mai bine de un deceniu în urmă, acum pot 
să elucidez o serie de aspecte ale acestor complexe procese evolutive. Pe de o parte 
cercetările privind modificările climatice din ultimii 15.000 de ani, au lámurit cadrul în care s-au 
produs o serie de transformări în societatea umană. In legătură cu aceast aspect sápáturile de la 
Abu Hureira, în nordul Syriei, au avut meritul de a explica felul în care s-a declanşat "revoluţia 
agricolă". Dacă deja unele descoperiri, cum ar fi cele de la Muerybet demonstraseră că la 


nivelui perioadei mesolitice comunităţile umane din "semiluna fertilă" aveau noţiunile necesare 
cultivării plantelor şi domesticirii animalelor, factorii care au declanşat "revoluţia agricola" nu erau 
clari. Conform descoperirilor de la Abu Hureira a devenit evident ca, după o primă încălzire a 
climei, care a marcat sfârşitul ultimei ere glaciare, urmată de o expansiune a vegetației si a 
comunităţilor umane, s-a declanşat aşa numita "mică glaciațiune" (9.700-9.000 a.Chr.), care a 
dus la degradarea rapidă a mediului. Comunitățile umane din Orientul Apropiat s-au văzut silite sa 
recurgă la producerea directă a hranei, pe lângă tradiționalul cules şi vânat. La rândul sau 
catastrofa ecologică din jurul anului 6.200 a.Chr., care a dus la deşertificarea treptată a Saharei, a 
jucat un rol determinant în apariţia civilizaţiei egiptene din valea Nilului şi în dezvoltarea centrelor 
din sudul Anatoliei şi din nordul Syriei. În această zonă comunităţile umane progresaseră încă din 
faza mezolitică în direcţia închegârii si structurárii unor aşezâri tot mai mari, făcând paşi 
importanţi în ceea ce priveşte arhitectura monumentală. Cercetările prilejuite de constructile 
hidrotehnice de pe Eufratul mijlociu si superior, de la Jerf El-Ahmar, Nevali Gori, sau Góbekli 
Tepe, au revelat structuri de piatră monumentale, care obligă la redefinirea procesului de "naştere 
a arhitecturii” (în vechiul volum îl începeam abea cu lumea sumeriană, luandu-ma dupa Giedion 
1964). În concluzie informaţia din primul volum este in mare parte nouă, încât pot spune ca ela 
fost rescris. În schimb celelalte două volume nu cuprind modificări esenţiale la nivelul conţinutului, 
cu excepţia unor adăugiri şi completări. llustratia însă este complet nouă. 


CUVÂNT ÎNAINTE LA EDIŢIA I. 


Mi 


Cursul de faţă a fost conceput initial pentru "învăţământul la distanţă”, 
căci am constatat că mulţi studenţi din afara Clujului nu pot găsi o bună parte 
din bibliografia minimă pe care am indicat-o nici în localitatea de domiciliu şi 
nici în împrejurimi. Dacă mai adăugăm la această carenta şi dificultatea 
multora de a consulta literatura străină, absolut necesară în cazul studierii 
istoriei universale, e lesne de înţeles de ce am decis să-mi adaptez cursul şi 
pentru uzul studenţilor de la zi. 


În forma actuală această carte se adresează în egală măsură studenţilor de la 
“istorie”, cât şi celor de la “arheologie”, sau de la "istoria artelor”. Am decis chiar să reduc 
la minimum informaţiile legate de istoria evenimentiala, în primul rând de cea politică, 
deoarece există deja lucrări bine concepute în această direcţie, pe care le recomand de 
altfel cu căldură. Mă gândesc în primul rând la: acad. Em. Condurachi, Curs de istoria 
Orientului antic, Fascicolul |. Orientul Apropiat, Univ. Bucureşti, Facultatea de istorie, 
Bucureşti 1980, sau la un manual apărut foarte recent: conf. dr. Ligia Bârzu, dr. Rodica 
Ursu Naniu, Istorie universală veche. Partea l. Istoria Orientului Antic, Univ. "Spiru Haret”, 
Facultatea de istorie, Bucureşti, 1999. 

Interesul meu prioritar pentru aspectele de civilizaţie şi de cultură, şi mai puţin 
pentru evenimentele politice, sau pentru "faptele istorice”, se datorează evident formaţiei 
mele de arheolog şi de istoric de artă. Tocmai de aceea am optat pentru o prezentare 
concretă şi analitică a principalelor monumente şi situri arheologice din Orientul Antic. Am 
convingerea că în primul rând trebuie cunoscute izvoarele istorice reale şi abia după 
aceea merită să divagăm, chiar dacă o putem face în mod sclipitor şi cu o balcanică 
eleganţă. 

După opinia mea viitorii intelectuali români, a căror bază culturală o constituie 
literatura naţională, modernă şi contemporană, sunt pregătiţi încă din liceu să verbalizeze 
cu uşurinţă şi să exprime astfel în mod bombastic platitudini de tot soiul. Îndată ce-i 
scutură primul examinator, el constată că lor le lipsesc chiar cunostiinte de bază. 

Discursul istoric însă, ca şi cel de analiză arheologică, nu poate pluti în 
abstractiuni, căci el nu se poate dispensa de faptul concret, de artefacte sau de 
monumente reale, în legătură cu care orice judecată de valoare poate fi emisă numai 
după o analiză întreprinsă cu metodele specifice acestor discipline. lată de ce am recurs 
la capitole de "documentaţie suplimentară”, unde sunt prezentate principalele izvoare de 
care dispunem. Aceste prezentări cuprind nu numai descrieri ci şi comentarii şi analize. În 
câteva rânduri am încercat chiar să ofer modele privind modul de interpretare a diferitelor 
categorii de izvoare în capitolele intitulate "magistralia" (adică opinii ale profesorului / lat. 
"magister"). 


In al doilea rând cursul de faţă îşi propune să-i familiarizeze pe cei interesaţi cu 
metodele prin care istorici, epigrafişti, arheologi, istorici de artă şi istorici ai religiilor din 
ultimele două secole, au reuşit să redescopere civilizațiile orientale si să pătrundă în 
structura lor intimă. Nu este vorba doar despre cunoaşterea instituţiilor specifice fiecărui 
stat în parte, sau a structurilor sociale şi a mecanismelor economice care guvernează o 
civilizaţie anume. De fapt esenţială este înţelegerea resorturilor culturale intime, a 
sistemului de valori şi reprezentări, în ultimă instanţă a ceea ce Lucian Blaga numea 
"matricea spirituală”, cea care determină “stilul” propriu şi inconfundabil al unei anumite 
civilizaţii. 

Ideea de bază a cursului meu este că civilizațiile orientale nu au fost deloc 
uniforme, aşa cum ni se pare uneori nouă, europenilor şi cum acreditează cartea lui J. 
Deshayes, Civilizatiile Vechiului Orient, Bucuresti 1976 (pe care de altfel o recomand cu 
căldură studenţilor), ci fiecare din ele a creat un model cultural specific, care merită 
studiat în sine. Simpla comparaţie dintre civilizaţia sumero-akadiană (urmată de cea 
asiro-babiloniană) şi Egiptul antic, din acest volum, dovedeşte cu prisosinta valabilitatea 
acestei asertiuni. 

Şi totuşi pe post de concluzii am considerat nimerit să aşez un capitol dedicat 
mentalitatii "omului din societăţile tradiţionale”, căutând a descifra anumite constante 
comportamentale general umane, care transced un model sau altul de civilizaţie. Prin 
"societăţi tradiţionale” înţeleg civilizațiile agricole, lipsite de o tehnologie avansată şi care 
nu au cunoscut revoluţia spirituală înfăptuită de greci prin trecerea de la gândirea 
mitico-magică la cea sistematică, adică de la mit la discursul filosofic şi de la intuiţie la 
rațiune. Felul nostru de astăzi de a vedea lucrurile se bazează în esenţă pe modelul 
greco-roman de civilizaţie, pe care a fost altoită ideologia iudeo-creştină şi prin urmare 
pentru a înţelege alte modele culturale este nevoie de un efort conştient în direcţia 
descifrarii mentalitátii care a guvernat creaţiile "celorlalti". Această asumare a alteritatii, 
acceptarea unor modele culturale diferite de al nostru, este forma cea mai profundă a 
umanismului care caracterizează studiul istoriei în general şi cercetarea arheologică în 
special. 


BIBLIOGRAFIE COMENTATĂ 


În afara titlurilor care vor fi prezentate şi comentate la sfârşitul fiecărui fascicol în parte 
merită amintite aici câteva sinteze cu caracter foarte general. 


În limba română recomand: 
J. Deshayes, Civilizatiile Vechiului Orient, Bucuresti 1976. 


acad. Em. Condurachi, Curs de istoria Orientului antic, Fascicolul |. Orientul Apropiat, 
Univ. Bucureşti, Facultatea de istorie, Bucureşti 1980. 


S. Moscati, Vechi imperii ale Orientului, Bucureşti 1982. 


conf. dr. Ligia Barzu, dr. Rodica Ursu Naniu, Istorie universală veche. Partea I. Istoria 
Orientului Antic, Univ. "Spiru Haret”, Facultatea de istorie, Bucureşti, 1999. 


O informaţie corectă, pe care studentul se poate baza, se găseşte şi la H. C. Matei, 
Enciclopedia antichităţii, Bucureşti 1995. 


Pentru unele domenii speciale se pot consulta cu încredere capitolele referitoare la 
Orientul Antic din: 


Istoria generală a ştiinţei (sub redacţia R. Taton), vol. |, Stiinta antică şi medievală, 
Bucureşti 1970. 


Prof. dr. arh. Gh. Curinschi Vorona, /storia universală a arhitecturii ilustrată, vol. |, 
Bucureşti [1977]. 


M. Eliade, /storia credințelor şi ideilor religioase, vol. |, Bucuresti 1991. 


Nu recomand: 


Istoria Orientului Antic (sub. red. V. |. Kuzişcin), Chişinău, 1990, lucrare admisă de 
Ministerul Învăţământului Superior din fosta U.R.S.S., căci deşi elimină comentariile 
ideologice, expunerea faptelor este total necritica, ca un fel de "istorie revelată”, fără nici o 
referire la surse. De altfel ea este şi foarte sumară. 


O. Drâmbă, Istoria culturii şi civilizaţiei, vol. 1, Bucuresti 1998, căci pune cap la cap surse 
diverse, unele valabile, altele fanteziste, fără discernământ istoric, iar studentul riscă să ia 
drept bune o serie de asertiuni de-a dreptul false. 


Acelaşi risc îl comportă produsele lui C. Daniel, care a scris mai multe cărţi legate de 
una sau alta din civilizațiile Orientului Antic (si care vor fi citate la capitolele respective). 


Datele sale sunt mult mai numeroase şi el a fost mai bine informat decât O. Drâmbă, dar 
a manifestat acelaşi spirit necritic în ceea ce priveşte sursele de inspiraţie. 


Informaţiile din literatura în limba română trebuie completate cu lucrări mai 
detaliate, care au fost redactate în limbi de circulaţie internaţională. In cazul 
studiilor de orientalistica engleza, franceza, germana si partial italiana sunt 
limbile majorităţii publicaţiilor. Cum este vorba în primul rând despre cărţi de 
specialitate, produse de cercetători reputați în domeniu, ele vor fi prezentate 
în capitolul de "Bibliografie comentată” de la fiecare fascicolă în parte. Mă 
mulţumesc aici să semnalez cititorului că există câteva serii de prestigiu în 
care poate să aibă deplină încredere, cum ar fi: The Cambridge Ancient 
History, The Oxford Companion of Ancient History, colecţia Nouvelle Clio, şi 
L'Univers des Formes (excepţional ilustrată), ca şi în general publicaţiile lui 
"Presse Universitaire de France” şi ale altor edituri universitare, precum şi 
volumele din Encyclopédie de la Pléiade,  Pauly-Wissova - 
Realencyklopedie, Propyláen Weltgeschichte si Propyláen Kunstgeschichte, 
sau Saeculum Weltgeschichte şi în general publicaţiile de popularizare ale 
editurii Phillip von Zabern din Mainz, Thames & Hudson din Londra, sau 
Gallimard din Paris. La fel, articolele din Enciclopedia dell' arte antica, 
classica e orientale, 7 vol., Roma 1958-66, si suplimentele sale aduse la zi, 
sunt cát se poate de serioase. Noutăţi de ultimă oră, comunicate chiar de 
autorii descoperirilor, se regăsesc în unele reviste ce se adresează 
publicului larg, cum ar fi: "Dossiers de l'archéologie", sau "Antike Weit 


În chestiunea apariţiei civilizaţiilor orientale (cu specială privire asupra Mesopotamiei si 
Egiptului) se poate folosi ca bibliografie în limba română: 


- J. Deshayes, Civilizatiile Vechiului Orient, Bucuresti 1976, p. 17-50; 
- G. Rachet, Universul arheologiei, vol. ||, Bucuresti 1977, p. 36-141, 214-245; 274-289; 
- L. Bârzu, R. Ursu, /storie universală veche. Istoria Orientului Antic, Bucuresti 1999, p. 


7-18). 


Lucrarea fundamentală rămâne însă: 
H. Muller-Karpe, Handbuch der Vorgeschichte, Zweiter Band, Jungsteinzeit, 
Munchen, 1968. 


Pentru apariţia oraşelor antice se poate consulta mai recentul articol al aceluiaşi: 
H. Müller-Karpe, Frühe Stádte in der Alten und der Neuen Welt, în Jahrbuch des 
Rómisch-Germanischen Zentralmuseums Mainz, 36, 1989 (1992), p. 3-64. 


Informaţii mai noi se găsesc în: 

Le Grand atlas de l'archéologie. Encyclopedia universalis, Paris 1985. 
si 

Past Worlds. The Times Atlas of Archaeology, Verona,1988. 


De asemenea recomand sintezele: 

Ch. K. Maisels, The Emergence of Civilization. From hunting and gathering 
to agriculture, cities, and the state in the Near East, Routledge 1993 

A. Caubet, P. Pouyssegur, L'Orient ancien de 12 000 / 300 av.J.-Cr., Paris 
1997, cu varianata germană, Alter Orient. Von 12 000 bis 300 v. Chr., Italia (Bayard 
Presse SA), 1998, p. 8-50. 

Ch. K. Maisels, Early Civilizations of the Old World. The formative histories 
of Egypt, the Levant, Mesopotamia, India and China, Routledge 1999, 


precum si lucrárile dedicate special spatiului anatolian si sirian: 

J. Odenthal, Syrien - Hochkulturen zwischen Mittelmeer und Arabischer 
Wüste, Kóln 1995 si 

H. Uhlig, Die Mutter Europas - Ursprünge abendlándischer Kultur in 
Alt-Anatolien, Bergisch Gladbach 1997. 


ABREVIERI BIBLIOGRAFICE: 


În volumele de faţă au fost folosite pentru documentaţia suplimentară şi ilustraţii 
următoarele prescurtari: 


Caubet-Pouyssegur 1998 = A. Caubet, P. Pouyssegur, Alter Orient. Von 12 000 
bis 300 v. Chr., Bayard Presse SA, 1998. 


Cenival, Stierlin f.a. = J.-L. de Cenival, H. Stierlin, Architecture of the World, vol. 4. 
Egypt, Benedict Taschen Verlag / | Compagnie du Livre — d'Art, 
f.a. 


Curinschi-Vorona 19772 Gh. Curinschi Vorona, /storia universală a arhitecturii 
ilustrată, vol. |, Bucureşti [1977]. 


Daniel 1974 =C. Daniel, Gândirea egipteană antică ín texte (Traducere din 
limba egipteană veche, studiu introductiv, notițe introductive 
şi note de C.D.), Bucureşti 1974. 


Écriture 1982 = Naissance de l'écriture. Cunéiformes et  hiérogliphes 
(Catalogue de l'exposition), Paris 1982. 


Grand atlas 1985 = Le Grand atlas de l'archéologie. Encyclopedia universalis, 
Paris 1985. 


Lange, Hirmer 1967 = K. Lange, M. Hirmer, Agypten, Architektur, Plastik, Malerei in drei 
Jahrtausenden, Munchen 1967 (prima ediţie în franceză 
1956, varianata engleză 1968). 


Lascu, Daicoviciu 1960 = N. Lascu, H. Daicoviciu, Crestomaţie pentru istoria 
universală veche. Partea |, Bucuresti 1960. 


Muller-Karpe 1968 = H. Muller-Karpe, Handbuch der Vorgeschichte, Zweiter 
Band, Jungsteinzeit, Munchen, 1968. 


Muller-Karpe 1974 = H. Müller-Karpe, Handbuch der Vorgeschichte, Dritter Band, 
Kupferzeit, Munchen 1974. 


Past Worlds 1988 = Past Worlds. The Times Atlas of Archaeology, Verona, 
1988. 


Saleh-Sourouzian 1986 = M. Saleh, H. Sourouzian, Offizieller Katalog. Die 
Hauptwerke im Agyptischen Museum Kairo, Mainz am 
Rhein, 1986. 


Sethe, Urkunden...! = K. Sethe, Urkunden des Alten Reiches, |, Leipzig 1905-1980 


Tutanchamun 1980 =  Tutanchamun (Ausstellungs Katalog. Agyptisches 
Museum Berlin), Maniz am Rhein, 1980. 


Terrance, Fischer 1970 = E.L.B. Terrance, G. Fischer, Treasures of the Cairo 
Museum, London 1970. 


Vandier I-IV 1952-1978 = J. Vandier, Manuel d'archéologie egyptienne I-IV, Paris 
1952-1978. 


NOTĂ: În majoritatea cazurilor citarea lucrărilor s-a făcut în mod tradiţional, cu indicarea 
locului şi a anului de apariţie. In ultima vreme însă, tot mai multe edituri prestigioase au 
apelat la tipografii situate în alte ţări (unde cheltuielile sunt mai reduse) şi astfel locul de 
apariţie devine irelevant. Prin urmare pentru cărţile mai recente am preferat să amintesc 
editura şi nu locul de apariţie (colegii germani nu notează de obicei nici una, nici alta, ci 
doar anul apariţiei). 


ZORII PRIMELOR CIVILIZAŢII: 


CAPITOLUL I: DE LA "REVOLUŢIA AGRICOLĂ” ŞI PÂNĂ LA APARIŢIA 
PRINCIPALELOR STATE ORIENTALE 


ROLUL SCHIMBĂRILOR CLIMATICE ÎN APARIŢIA MARILOR 
CIVILIZAŢII. 


INTRODUCERE 


REVOLUŢIA AGRICOLĂ ŞI ÎNCEPUTURILE CIVILIZAŢIEI. 


Obiectul expunerii de faţă îl constituie definirea unui proces istoric îndelungat, 
care-şi are începuturile o dată cu primii paşi făcuţi de umanitate spre civilizaţie 
prin “revoluţia agricolă” (mileniul 10 înainte de Christos) şi care s-a încheiat abia 
prin mileniile 4-2 a. Chr., când în diferite puncte ale globului şi-au făcut apariţia 
formaţiuni statale bine individualizate: 

- pe la 3500 a. Chr. în Mesopotamia aşezările sumeriene ating nivelul urban 
şi se constituie în adevărate oraşe-state, organizate în jurul templului divinității 
tutelare a asezării respective şi conduse de un rege-preot. Urmează o perioadă 
îndelungată, până pe la 2 700 a. Chr., în care civilizaţia sumeriană îşi defineşte 
stilul propriu şi despre care nu avem informaţii de natură istorică (deşi scrierea 
apare aici pe la 3 100 a. Chr.). Cum nu cunoaştem numele nici unui conducător din 
acea vreme, această perioadă se numeşte "predinasticá". 

- pe la 3400 au loc şi în valea Nilului modificări ale structurii sociale care au 
sfârşit prin a fi incompatibile cu stadiul "comunei primitive” şi se constituie treptat 
două regate, Egiptul de Jos (Delta) şi Egiptul de Sus (cursul propriu-zis al Nilului, 
până la prima cataractă). Pe la 3100 a. Chr. se fac paşii decisivi pentru constituirea 
regatului Egiptean unitar sub conducerea unui personaj semilegendar: Menes. 
Până pe la 2 700 a. Chr. durează perioada formativă a civilizaţiei egiptene, numită 
epoca Regatului Timpuriu (sub primele două dinastii). 

- un mileniu mai târziu în valea Indusului, pe la 2500 a. Chr., apar oraşele 
Mohenjo Daro şi Harappa, definitorii pentru civilizaţia Indus; 

- în fine, după o lungă perioadă de tranziţie pe la 1800 a. Chr. se constituie 
pe cursul mijlociu al lui Huan-he statul chinez, sub dinastia Chang?. 


În tot acest răstimp societatea umană a cunoscut 
transformări structurale profunde. Diviziunea activităţilor şi 
specializarea diferitelor grupuri au dus (dacă nu la crearea 
unor adevărate clase sociale antagoniste) la apariţia unor 
pături şi stări cu un rol social specific, ceea ce a atras după 
sine definirea statutului social corespunzător. In consecinţă 
unii indivizi şi-au asumat rolul de organizatori şi conducători ai 
societăţii, alţii cel de apărători ai comunităţii sau cel de 
producători ai hranei. A apărut firesc o tot mai pregnata 
diferenţiere socială, exprimată nu numai prin deosebiri de 
avere şi mod de viaţă, ci şi prin simboluri de prestigiu, care 
indică tendinţa de definire a statutului social specific. 

Concomitent satele gentilice primitive s-au transformat 
treptat în aşezări urbane, unde "legăturile si raporturile de 
sânge” erau înlocuite cu cele "de vecinătate”. Prin urmare 
strămoşii mitici şi totemurile clanurilor s-au contopit într-un unic 
zeu tutelar al aşezării, conferind astfel indivizilor o altfel de 
solidaritate decât cea bazată pe înrudire. Atare proces a fost 
dublat de o semnificativă creştere demografică, de apariţia 
unor construcţii monumentale şi - de cele mai multe ori - de 
descoperirea scrierii, atât de necesară în administrarea unei 
societăţi mult mai complexe decât cea primitivă. 

Stabilirea cu exactitate a momentului când a fost făcut 
pasul decisiv de la "barbarie" la “civilizaţie” este dificilă, şi - 
aşa cum se va vedea pe parcursul expunerii de fata - nu 
există un criteriu universal valabil. Numai o analiză nuanţată, 
care ţine cont de mai mulţi factori, poate ajunge la bune 
rezultate într-un caz concret sau altul, dar nici atunci rezultatele 
obţinute nu pot fi extrapolate la alt spaţiu cultural. 


PREMISE TEORETICE 


Prin şcolile generale şi liceele României de azi fantoma marxismului 
mai bântuie totuşi, nu numai pentru că profesorii de "ştiinţe sociale” nu au 
avut în general contacte cu o altă filosofie a istoriei decât materialismul 
leninist, dar şi pentru că manualele de istorie universală antică sunt în 
continuare structurate pe "moduri de producţie” şi "formaţiuni 
social-economice”, având ca principal scop să convingă elevii ca 
succesiunea inevitabila a "oránduirilor sociale" duce in mod fatal de la 
sclavagism şi feudalism, spre comunism (trecând prin capitalism şi apoi 
"socialism"). 


Ín realitate acest mod de gándire este specific secolului XIX, cánd s-a 

constituit viziunea marxistá asupra istoriei. Conform acesteia, la inceputurile 
sale omenirea a cunoscut un stadiu cvasi paradisiac, cel al "comunei 
primitive”, când oamenii lucrau împreună şi împărțeau totul in mod egal, căci 
nu exista proprietatea privată”. “Căderea” s-ar fi produs tocmai în momentul 
în care indivizii au încetat să mai posede totul în comun, societatea 
"scindándu-se" în două clase "anatagoniste", stâpânii de sclavi şi sclavii, iar 
în locul relaţiilor de colaborare şi întrajutorare insinuându-se "exploatarea". 
Dacă cercetăm spre exemplu oraşele-stat sumeriene, de unde posedăm o 
bogată informaţie, vom constata însă că nu exista nici proprietate privată 
asupra pământului, nici constrângere pentru executarea lucrărilor 
comunitare şi nici vreo clasă exploatată, ci doar o societate bine structurată, 
chiar ierarhizată, unde grupurile aveau funcţii bine definite, dar unde 
domnea pacea socială şi unde nu existau tensiuni antagoniste. 
Experienţa ultimilor ani ne arată că este absurd să reducem istoria omenirii 
la o succesiune mecanică de orânduiri şi că nu comunismul, reluarea într-o 
nouă formă a comunei primitive, este direcţia spre care se îndreaptă 
umanitatea. Cu atât mai puţin firesc este să amestecám într-o 
"sinteză'structuri social-economice, sau forme politice din Egipt şi Roma, din 
China şi Grecia, dezmembrând marile civilizaţii ale antichităţii pentru a le 
rearticula într-un monstru ca cel al lui Frankenstein. 


Prin urmare, căutând să respecte adevărul istoric cursul de faţă îşi 
propune să urmărească marile civilizaţii în organicitatea lor firească, pentru 
a identifica “stilul” caracteristic fiecăreia dintre ele şi eventual pentru a le 
defini "matricea spirituală” (în sensul blagian al filosofiei culturii). 


Schimbările climatice şi evenimentele majore din istoria civilizaţiei 
umane. 


Multă vreme schimbările climatice au fost considerate un factor secundar în 
evoluţia umanităţii, dar iată că interesul tot mai crecut pentru aşa zisa „încălzire globală” a 
relansat studiile în această direcţie. S-a putut astfel constata că încălziri sau răciri bruşte 
ale temperaturilor, precum şi scimbarea regimului precipitațiilor (umezeală sau 
uscăciune), au fost urmate de crize şi modificări majore în societate. lată un grafic al 
temperaturilor medii anuale la sfârşitul Pleistocenului şi în Holocen, coroborate cu 
evenimente istorice importante. Principala sursă de clacul au fost ghețarii Groenlandei şi 
cei din Alpi. În cazul nostru informaţii suplimentare, dar numai pentru ultimii 3.000 de ani, 
pot fi obţinute si de la ghețarul din peştera Scărişoara. 


PLEISTOCEN HOLOCEN 

Ultima erá glaciará s-a incheiat pe la 12.500 a.Chr., cánd clima a cunoscut o 
încălzire considerabilă. Curând temperaturile medii anuale au scăzut cu ceva, 
mentinandu-se la un nivel mediu până pe la 10.500, când intervine o răcire bruscă, 
cunoscută sub numele de "mica glaciațiune", care a ţinut până către 9.750 a.Chr. Afost 
criza care a declanşat "revoluţia agricola" în Orientul Apropiat, după cum se va 
demonstra mai jos. Încălzirea a fost la fel de bruscă şi ea a continuat treptat până pe la 
7.500 a.Chr., când temperaturile medii anuale au depăşit cu câteva grade bune cotele 
actuale. Timp de 8 milenii, de pe la 7.000 a.Chr. şi până la 1.000 p.Chr., temperaturile 
s-au menţinut ridicate, cu câteva excepţii ("catastrofe ecologice"). Aşa a fost răcirea 
bruscă de la 6.200 a.Chr., urmată de secetă şi deşertifiacrea Saharei şi a peninsulei 
Arabe, sau răcirile treptate de la sfârşitul republicii romane, ori din Evul Mediu, cu un 
minim în sec. VIII p.Chr.. Ultimul mileniu a cunoscut o răcire treptată, de pe la 1.200 p. 
Chr. şi până la 1.700 p. Chr., când s-au atins cote la fel de scăzute ca la 6.200 a.Chr.. Cea 
de a doua "mică glaciațiune" a fost urmată de prima "revoluţie industrială”, începută pe la 
1.800. În ultimele trei secole clima s-a încălzit continuu, dar chestiunea direcţiei în care ea 
se îndreaptă depăşeşte cadrele expunerii de faţă. 


Fiecare puseu de încălzire a vremii, după o răcire treptată sau bruscă a fost 
urmată de topirea ghețarilor de la poli, ceea ce a dus la creşterea nivelului mărilor şi 
oceanelor. Astfel s-au înregistrat mai multe "diluvii" în Holocen, primul cu ocazia încălzirii 
de la 12.500 a.Chr., al doilea diluviu după încălzirea de la 9.750 a.Chr., iar al treilea după 


încălzirea de pe la 6.100 p.Chr.. 


E IN PLEISTOCEN SI HOLOCEN 

Dacă comparăm aspectul tarmurilor din Indochina sau Marea Britanie (v. imaginea de 
mai jos) din perioada ultimei glaciatiuni cu cele de azi, avem măsura schimbărilor 
profunde care au avut loc în ultimii 15.000 de ani. De ce să credem că alte schimbări nu 
vor mai urma, sau că nu vor mai dispare insule şi că oraşele de coastă pot fi ferite de 
problemele viitoare? 


Creşterea nivelului mărilor 
şi oceanelor a continuat şi 
în mileniile mai recente, 
fiind înregistrată în 
numeroase situri 
arheologice. Spre exemplu 
aşezarea de la Feddersen 
Wierde, care a fost fondată 
pe malul Mării Nordului pe 
la anul 50 a.Chr.. Ea a 
funcţionat până către anul 
500 p.Chr., iar nivelul său 
de călcare a fost ridicat cu 
mai bine de 4 m în această 
perioadă, din cauza 
creşterii nivelului mării. 
Umpluturile au fost făcute 
cu un fel de chirpic, 


conţinând bălegar, paie şi tot felul de resturi menajere, bogate în material arheologic (mai 
ales ceramică), ceea ce facilitează datările precise. Astfel s-a putut stabili că pe la mijlocul 
secolului Il p.Chr. nivelul a fost ridicat cu circa 1 m, pentru ca pe la sfârşitul aceluiaşi secol 
nivelul să fie ridicat până la o cotă de 1,75-2,25 m faţă de nivelul iniţial. Pe la mijlocul 
secolului Ill se constată o creştere accentuată a nivelului de călcare către 2,75 şi aga mai 
departe. 

Graficul creşterii nivelului de călcare a aşezării de la Feddersen Wierde (atenţie, punctul O este cu 50 cm 
mai sus de primul nivel de călcare) 


PASUL DECISIV PE LINIA CIVILIZAŢIEI: REVOLUŢIA AGRICOLĂ. 


Unii arheologi cred şi astăzi că rolul determinant în progresul omenirii îl joacă dezvoltarea 
forțelor de producţie si în primul rând progresul tehnologic, fiind astfel dispuşi să accepte 
periodizări care au drept criteriu fundamental tehnica de prelucrare a uneltelor sau 
materialul din care ele sunt confecţionate. Intr-adevăr pentru geneza lumii moderne 
revoluţia industrială a jucat rolul decisiv şi nu este greu de înţeles de ce pe vremea 
motorului cu aburi savanții judecau trecutul în funcţie de progresul tehnic şi prin urmare 
ne putem uşor imagina de ce au decis să împartă preistoria într-o epocă a pietrei şi una a 
metalelor, iar pe prima în paleolitic şi neolitic, după tehnica de prelucrare a uneltelor şi 
armelor. 


În realitate diferenţa calitativă dintre paleolitic şi neolitic constă în poziţia total 
diferită pe care a avut-o omul în raport cu natura. In paleolitic el era culegator şi 
vânător, desfasurând prin urmare o economie pradalnica, pe când în neolitic el a 
devenit producător al hranei sale. Este esenţa procesului pe care-l numim 
“revoluţie agricolă”, primul pas pe care omul l-a făcut în direcţia dominarii lumii 
înconjurătoare, căci prin cultivarea plantelor şi prin creşterea animalelor, el şi-a 
sporit controlul asupra resurselor de hrană. Concomitent omul a învăţat să-şi 
stăpânească tot mai bine pornirile instinctuale, organizarea sa socială s-a 
perfecţionat şi -în mod firesc - problemele existenţei şi ale vieţii au început a fi 
abordate sub aspect intelectual într-un mod cu totul diferit fata de epoca 
precedentă. Organizarea locuinţei şi a spaţiului locuit, ca si evoluţia lăcaşelor de 
cult, a lăsat urme arheologice care ilustrează noua viziune asupra lumii şi a 
sensului vieţii. In tot acest proces trecerea de la cioplirea la şlefuirea uneltelor a 
jucat un rol cu totul secundar. La fel şi descoperirea ceramicii, asociată de unii 
procesului de neolitizare. 


Trebuie subliniat că toate fenomenele amintite aici au avut un caracter obiectiv, căci 
analiza cartografică ne arată că marile descoperiri au avut loc în mod independent unele 
de altele, în puncte diferite ale globului pământesc, de multe ori cvasi concomitent. Astfel 
pot fi 

definite mai multe "focare de neolitizare", atât în "Lumea Veche” cât şi în cea "Nouă": 
Orientul Apropiat (părţi din nordul Africii şi "semiluna fertilă” - Levantul), Orientul Mijlociu 
(nordul Indiei) şi Orientul Indepărtat (nord-estul Chinei), Africa Centrală, America 
Centrală şi partea vestică a celei de Sud. 

Faptul că procesul de neolitizare nu se suprapune peste cel de descoperire a 
ceramicii este ilustrat de o situatia specifica a "Lumii Vechi”: pe cand in Orientului 
Apropiat avem mai bine de un mileniu de neolitic preceramic (sau aceramic), Extremul 
Orient a cunoscut multe milenii de mezolitic ceramic, inainte ca revolutia agricola a 
neoliticului sa se produca. 

Nici descoperirea prelucrării metalelor nu a jucat rolul decisiv în alcătuirile statale 
din Orientul Apropiat, după cum o dovedeşte faptul că oraşele state sumeriene şi regatul 
egiptean au apărut încă din neolitic (faza finală, chalkolitic). Introducerea metalurgiei 
bronzului pe scară largă are loc aici abia pe la 2750 a. Chr. (aliajul era deja cunoscut) şi 
se asociază cu o nouă etapă de organizare a acestor state (trecerea la epoca dinastică 


arhaică în Mesopotamia, începuturile Regatului Vechi în Egipt), dar pasul decisiv spre 
civilizaţie fusese făcut cu multe secole în urmă, datorită revoluţiei agricole. Mai mult chiar, 


"Lumea Nouă” nu a cunoscut nici bronzul si nici fierul şi nu a depăşit epoca pietrei înainte 


de contactul cu europenii; cu toate acestea la momentul respectiv viaţa statală avea 
acolo o vechime de mai bine de două milenii. 


În concluzie pentru antichitate progresul tehnologic, în speţă prelucrarea 
uneltelor, nu a avut importanţa pe care i-au acordat-o teoreticienii secolului 
XIX (printre care şi marxistii), când - aşa cum am arătat - recenta (pe 
atunci) revoluţie industrială a făcut pe mulţi să exagereze rolul mijloacelor de 
producţie în dezvoltarea societăţii. Desigur, perfecţionarea uneltelor este 
importantă pentru a măsura evoluţia civilizaţiei, dar (introducerea metalurgiei 
spre exemplu) constituie mai degrabă un indiciu al existenţei unor forme 
avansate de producţie sau organizare socială (cum ar fi specializarea, care 
implică o prealabilă diviziune a muncii), decât un salt calitativ esenţial. 


Subiectul 1. “Revoluţia agricolă”. 


1.1. REVOLUŢIA AGRICOLĂ. Generalităţi: 

Am văzut că începând cu circa 12 500 a. Chr. şi până pe la 10.500 a. Chr. s-a 
produs o schimbare climatică semnificativă, căci vremea s-a încalzit, ceea ce a dus la 
retragerea ghețarilor si la topirea acestora. In consecinţă a crescut nivelul apelor din mări 
şi oceane (pe la 6.000 Britannia devine o insulă, legătura ei cu continentul fiind 
întreruptă). In zona tropicală si subtropicală fauna si mai ales vegetaţia abundentă au 
constituit condiţiile cele mai favorabile locuirii umane si procesul de neolitizare a pornit 
din aceste zone. 

Agricultura propriu-zisă a fost precedată de o etapă intermediară, cea a protejării 
un caracter prădalnic, asta nu înseamnă că ei nu manifestau interes - şi chiar grijă - 
pentru resursele lor de hrană. 

De exemplu aborigenii din nord-estul Australiei când culegeau zamtul (o 

specie de cartof), tăiau o bucată pe care o lăsau mai departe în pământ, pentru a 

asigura perpetuarea plantei. La rândul lor indienii shoshoni din America de Nord 

făceau canale şi diguri pentru a iriga câmpuri, unde creşteau în mod sălbatic o 

serie de graminee şi rădăcinoase. Ei nu semănau şi nici nu plantau, ci doar 

facilitau creşterea unor specii, altfel sălbatice. Este de asemenea notoriu faptul că 

peste tot vânătorii se fersc în general să doboare femelele, mai ales pe cele 

gestante, sau exemplarele tinere, concentrându-se asupra masulilor maturi, astfel 

încât să nu pericliteze perpetuarea speciei. 


Prima impresie a cercetătorilor a fost că agricultura a fost inventată într-un singur 
loc din Lumea Veche, de unde ar fi radiat apoi, prin migrații succesive şi prin contacte 
culturale. Cercetările arheologice indicau spre Orientul Apropiat ca puctul de unde ar fi 
pornit întregul proces. Şi într-adevăr primele plante au fost cultivate în zona Levantului pe 
la 8.500, apoi în sudul Asiei (India şi Indochina) pe la 7.000, iar în China pe la 6.000 a. 
Chr.. În direcţie inversă, către Europa cultivarea plantelor este atestată mai întîi în 
Anatolia, apoi în Balcani pe la 6.000, în centru pe la 5.000 et c. Cum explicăm însă 
apariţia agriculturii în America Centrală şi în zona Anzilor pe la 6.000 a.Chr, evident fără 
vreun contact cu Lumea Veche. Dacă în cazul Europei emigrația dinspre Orient, dublată 
de contactele culturale putea fi urmărită pas cu pas, pentru calea răsăriteană lipseau (şi 
lipsesc) datele. Mai mult chiar, dacă în cazul Europei este vorba depre plante care cresc 
în mod natural în estul Mediteranei, în cazul Indiei şi Chinei asistăm la cultivarea unor 
plante locale, altele decât cele din presupusul loc de origine. Pentru a reconstitui care au 
fost focarele de neolitizare arheologii au recurs la cartarea arealului de răspândire a unor 
plante în stare sălbatică, căci numai în limitele acestui spaţiu se putea produce trecerea la 
cultivarea lor. Există şi cazuri cand aceiaşi plantă creşte în mod natural în mai multe părţi 
din zona tropicală şi subtropicală - şi trecerea la cultivarea ei s-a produs evident 
independent - dar de cele mai multe ori arealul de origine al unei specii este suficient de 
restrâns pentru a permite tragerea unor concluzii. lată rezultatele acestei cercetări cu 
principalele plante pe zonele de unde a început cultivarea lor. Concluzia este că 
“revoluţia agricolă” s-a produs în mod independent (chiar dacă nu concomitent) în mai 
multe locuri de pe glob. Prin urmare ne găsim în faţa unui proces obiectiv şi nu a unor 
invenţii întâmplătoare. 


PRINCIPALELE ZONE AGRICOLE DE PE GLOB 
după Past Worlds 1988, p. 79 


AMERI 


Mediterana şi Orientul Apropiat: 
- cereale- grâu, orz, 
- legume - linte, lăptuci, napi, praz, ridichi, mazăre, ceapă, morcovi, varză, fasole 
- plante industriale - in 
- pomi si arbuşti - păr, prun, măslin, vita de vie. 
Pakistan şi India de nord-vest (Penjab): 
- cereale- grâu, orz 
- plante industriale - bumbac. 
India de est (podişul Vyndhyan şi valea Gangelui) şi Indochina: 
-cereale- orez 
- pomi - lámái, bananier, grape-fruit, nuca de cocos, arborele de pâine, vanilia. 
Nord-estul Chinei (Huan-he): 
- cereale - mei 
- legume - soia, ridichi, fasole, castravete, ceai. 
Africa Centrală: 
- cereale - orez african, mei 
- legume - yam (varietate de cartof). 
America Centrală: 


- cereale - porumb 
- legume - fasolea, cartoful dulce, roşia, maniocul (rădăcinoasă din care se obţine o făină) 
- plante industriale - bumbac 
America de Sud: 
- legume - ardei, cartof, fasole, manioc, alunul american 
- plante industriale - bumbac, tutun. 
America de Nord: 
- plante industriale - floarea soarelui 


Şi strămoşii actualelor animale domestice trăiau în trecut pe un areal mai restrâns, ceea ce permite în unele 
cazuri creionarea zonei unde s-a produs domesticirea lor: 


OAIA: sudul Anatoliei, Strámosii animalelor 
nordul Mesopotamiei, Iran. domestice F] "^ auroc 


CAPRA:  Nordul  Africii, 79 porc 
peninsula Arabicá, coasta © ® oaie 
Siro-palestiniană ^ (partial Ca es 
Anatolia, Irak, Iran). 


AUROCUL (strámosul 
vitelor): Nordul Africii si 
partial Europa şi Orientul 
Apropiat. 


BUFFALO (bivolul 
sălbatic): India şi Indochina 


GAURUL (boul sălbatic): 
estul Indiei şi Indochina. 


PORCUL: nordul Africii şi 
toată Eurasia. 

În "Lumea Nouă” guanaco 
(lama) a fost domesticit în 
Anzi pentru transport, iar 
porcul de Guineea, în 
partea răsăriteană a 
Americii de Sud, pentru 
hrana. 


Fifg. 2. PRINCIPALELE ZONE DE PE GLOB UNDE TRAIAU IN MOD SALBATIC STRAMOSII UNOR 
ANIMALE DOMESTICE DE AZI (dupa Past Worlds 1988, p. 79). 


Cum se explică “desoperirea” independentă a agriculturii?. 

Cercetările recente (de ex. la Gobelki Tepe, Nevali Chori sau Mureybet, vezi mai 
jos) au arătat că mult înainte de “inventarea” ceramicii oamenii ştiau să confectioneze 
mici recipiente de lut. De asemenea înainte de a “descoperi” agricultura, ei erau pregătiţi 
mental pentru cultivarea plantelor, celebrând cultul fertilităţii şi al animalelor totem. Grija 
pentru mediul de unde-şi procurau hrana a fost cultivată de comunităţile umane încă din 
perioada când acestea populau treptat globul terestru. Abea atunci când s-au văzut 
constrânşi de condiţiile adverse de mediu ei au recurs la cultivarea plantelor, practic 
“amânând” acest moment cât au putut de mult. Săpăturile din Orientul Apropiat, publicate 
în ultimul deceniu (în special cele de la Abu Hureira), aruncă o nouă lumină asupra 
acestui proces (spre exemplu în cartea mea din anul 2.000 despre “Marile civilizaţii ale 
Orientului Antic” problema apariţiei agriculturii apărea ca nezeolvată). 


1.1.1. Studiu de caz. Apariţia agriculturii în Orientul Apropiat. 


Mesopotamia, leagănul recunoscut al celei mai vechi civilizaţii agricole, cea 
sumeriană, se găseşte de fapt în zona desertica, la sud de ceea ce numim "semilina 
produsă în 


lă” 


fertilă”. În realitate, asemenea Egiptului, ea a profitat de "revoluţia agricolă 
vecinătatea sa, în teritoriul cunoscut sub numele de Sorina fertilă”. 

Semiluna fertilă este o ; 
zonă suficient de caldă şi umedă 
(peste 200-250 mm precipitaţii 
medii anuale), care cuprinde 
coasta siro-palestiniană 
(Levantul), sudul Anatoliei, cu 
munţii Taurus şi Antitaurus, 

munţii Zagros şi vestul Iranului. 

zonele aride: intreaga 
Mesopotamie si desertul Siriei. 

În limitele "semilunei fertile” cresc în mod natural câteva cereale, um ar fi orzul, 
alacul şi grâul amidonier. De fapt alacul - grâul cu un singur bob in spic - creştede în 
sălbăticie doar pe coastele munţilor Zagros şi în Kurdistanul irakian, iar grâul amidonier 
numaidoar în valea lordanului. Tot aici trăiau în sălbăticie caprele si -în partea nordică 
şi estică - muflonul, stramosul oii, cărora li se adaugă vitele şi porcii (care însă nu au 
jucat un rol esenţial în alimentaţia şi economia primelor comunităţi agricole de aici). Acest 
complex de factori favorabili a făcut ca încă din perioada 12 500-10 000 BP =10500-8 


000 a. Chr. grupurile umane să se sedentarizeze şi să prospere, ceea ce a determinat o 
adevărată explozie demografică. In acest creuzet s-a desfăşurat pentru prima oară 
„revoluţia agricolă”, care va fi reprodusă apoi şi în alte puncte de pe glob. 

Stadiul mezolitic, al trecerii spre agricultură, este ilustrat de numeroase aşezări din 
Palestina si din Siria aparţinând culturii natufiene, numită astfel de la localitatea 
Wadi-en-Natuf, datând din perioada 12 500- 10 000 B.P. = 10 500 — 8 000 a. Chr.. 
Aşezarea omonimă avea un caracter stabil, existând locuinţe cu plan circular. Locuitorii 
recoltau în mod intensiv grâu amidonier şi orz sălbatic. Dovada sunt secerile cu lame 
microlitice şi râşniţele primitive. Absența oricăror sápáligi sau instrumente pentru plantat 
arată că încă nu se trecuse la cultivarea acestor cereale. După resturile osteologice se 
vâna gazela şi capra salbatică. 

Primele dovezi de cultivare intenţionată a plantelor au fost furnizate de cercetările 
efectuate în aceleaşi aşezări din Palestina şi Siria de nord - databile în a doua jumătate a 


mileniului 10 - şi despre care s-a crezut multă vreme că delimitează arealul restrâns în 
care s-a produs "revoluţia neolitică”, extinsă mai apoi la restul "semilunei fertile". Ultimele 
cercetări arată că centrul acetei regiuni se plasează mai sus, pe versanţii munţilor Taurus 
din sudul Turciei de azi şi din nordul Siriei. 


Din punct de vedere arheologic dovada cultivării plantelor nu este 
furnizată de simpla descoperire într-un sit a seminţelor de alac, sau grâu 
amidonier, de orz sau linte, ci de prezenţa acestora în zone unde plantele 
respective nu cresc în mod natural. Spre exemplu, în aşezarea de la Aswad, 
de lângă Damasc, s-au găsit boabe de grâu amidonier, care creşte în mod 
natural numai în valea lordanului, ceea ce denotă cultivarea intenţionată a 
acestei plante aici. La fel, în aşezările de la Tell Abu Hureira sau Mureybet 
au fost descoperite boabe carbonizate de alac, or această varietate de grâu cu 
un singur bob nu creşte in mod natural aici, pe cursul mijlociu al Eufratului, ci 
numai la nord şi nord-est, pe coastele munţilor Taurus, Antitaurus şi Zagros 
(aşa cum s-a arătat mai sus). Prezenţa sa în aceste aşezări nu se poate 
datora culesului sistematic, ci cultivării sale intenţionate. În afară de grâu şi 
orz, mai există la acest orizont cronologic dovezi de cultivare a unor legume ca 
lintea, fasolea, mazărea şi măzărichea. Această primă fază a neoliticului, 
databilă între circa 9 500 - 8 700 a. Chr., este numită convenţional, "neolitic pre 
ceramic A”, prescurtat PPNA (de la termenul englezesc Pre-Pottery Neolithic 
A). 

Domesticirea animalelor este documentată mai târziu, în cursul 
mileniului 8 a. Chr, în perioada neoliticului preceramic B, PPNB. Timp de 
milenii oamenii au practicat o vânătoare selectivă, grupurile de vânători 
deplasîndu-se împreună cu marile turme de ierbivore şi ucigând cu precădere 
masculii, pentru ca perpetuarea speciei să nu fie ameninţată. În acelaşi timp 
vânătorii protejau turmele de alţi prădători, asociindu-se (încă de pe la 30 000 
BP) cu unul dintre ei, câinele. Abea în momentul în care omul intervine în 
selecţia naturală, alegând indivizii care-i convin, pentru producţia de carne şi 
de lapte putem vorbi despre o domesticire. Această intervenţie poate fi 
sesizată prin analizele osteologice, căci indivizii sălbateci sunt de regulă mai 
înalţi şi mai svelti, pe când animalele domesticite sunt mai robuste (mai 
cărnoase) şi mai puţin mobile, căci nu mai trebuie să fugă de prădători pentru 
a se salva. Primele animale domesticite în Orientul Apropiat pentru hrana 
omului au fost oile şi caprele. Oaia trebuie să fi fost domesticită undeva în 
nordul Mesopotamiei imediat după 8 000 a.Chr., iar caprele prin zona muntior 
Zagros, idediat după 7 500 a. Chr. Cele mai timpurii dovezi de domesticire le 
avem din aşezarea de la Djarmo, din Kurdistanul lrakian, unde în nivelurile din 
mileniul 8 (PPNB) apar oase de capră de la exemplare mai mici, dar mai 
robuste decât cele sălbatice. În mileniul următor vor fi domesticite vitele mari şi 
porcul (imediat după 6 500 a.Chr.). În Palestina alături de cânele domesticit de 
mult pe la 7 000 apare în aşezările umane şi pisica. 


Ce i-a determinat pe locuitorii „semilunei fertile” să recurgă la cultivarea 
plantelor şi apoi la domesticirea animalelor?. Condiţiile prielnice au făcut ca aici încă 
din faza natufiană să apară aşezări permanente. Culesul sistematic, dublat de o îngrijire 


primitivă a plantelor sálbatiece (prin mici canale de irigație sau prin curățirea câmpului de 
unele buruieni) asigura resurse suficiente de hrană. Există indicii conform cărora de 
multă vreme oamenii erau pregătiţi mental pentru practicarea agriculturii (de exemplu 
existenţa cultului fertilităţii), ceea ce şi explică trecerea la cultivarea plantelor în puncte 
îndepărate de pe globul terestru, după cum arătam mai sus. 


Tell Abu Hureira 

agricultura propiu-zisă, făcută 
tot cu sapa, dar prin cultivarea intensivă a cerelalelor şi legumelor. Simpla recoltare dispare complet. Acum 
sunt dovezi de domesticire a animalelor (oile), dar continuă să se practice vânarea gazelei. 

Faza 2 B: 7.500 — 6.500 a. Chr.. Dimensiunile aşezării se dublează, Abu Hureira atingând acum 16 
ha şi devenind cea mai întinsă aşezare cunoscută. Se practică agricultura cerealelor şi legumelor, iar pe 
lîngă creşterea ovi-caprinelor şe constată acum domesticirea vitelor mari şi a porcului. Vînătoarea dispare. 

Faza 2 C: 6.500 — 6.000 a.Chr., este perioada de decadenta urmată de dispariţia aşezării. Urmările 
„catastrofei ecologice” din jurul anului 6.200 a Chr. Se fac simţite, climatul devenind tot mai uscat iar 
deşertul şi semidesertul incepandu-si expansiunea inexorabilă, atât în nordul Africii, cât si în peninsula 
Arabă. 


1 Din motive care mă depăşesc şi care ţin de calculele "calibrate" sau nu ale fizicienilor, datele B.P. (before 
present) sunt numai cu 1.000 de ani mai vechi decât cele ale erei creştine. 


Echipa de cercetători de la Abu Hureira a întreprins un studiu complex, care a 
permis reconstituirea condiţiilor de mediu din perioada respectivă şi care până la urmă a 
furnizat răspunsul la această întrebare. Evoluţia vegetației în funcţie de schimbările 
climatice a fost reconstituită după urmele de polen din mai multe situri arheologice aflate 
în zone climatice diferite (Abu Hureira, Huleh, Ghab, Zeribar, Mirabad). Curba generală a 
temperaturilor era cunoscută, dar nu se ştia exct ce impact au avut modificările de climă 
din Alpi şi Goenlanda asupra Orientului Apropiat. 

În urma încălzirii climei de la sfârşitul Pleistocenului vegetaţia a cunoscut o expansiune 
semnificativă în cadrul "Semilunei Fertile". Pădurile de conifere mediterraniene (pini şi 
cedri) s-au întins spre est până în dreptul lacului Van din Armenia. Zona era înconjurată 
de o savană cu ierburi bogate şi apoi de silvostepă (la Abu Hureira) şi apoi de stepă, care 
avansează cu ceva dincolo de izohieta de 200 mm precipizaţii anuale. Aceast mediu 
propice corespunde stadiului mezolitic de dezvoltare al aşezărilor din zonă. 


În schimb răcirea bruscă a climei de după 10 500 a.Chr. a dus la un adevátat dezastru 
ecologic. Silvostepa se retrage pe coasta Mediterranei, la Huleh şi Ghab se înregistrează 
o vegetaţie de stepă, iar Abu Hureira ajunge în zona semidesertica. 
SFr 

Rp GLACIATIUNE: VEGETAȚIA PE LA'10 500: R 30 a.Chr. Situaţia comunităţilor umane din 

| 5 ceea ce fusese cándva "Semiluna 
x | Fertilă" devenise dramatică. 
x Populaţia s-a înmulţit, presiunea 
demografică era mare, astfel încât 
comunităţile umane din zonă nu au 
putut alege calea facilă a migraţiei 
spre litoralul mai primitor. Cum 
aveau deja noţiunile de creşterea şi 
îngrijirea plantelor, ele s-au văzut 
silite să le aplice în mod constant. 
Astfel, apariţia agriculturii, care 
avea să revolutioneze societatea 
umană, a fost un răspuns la 
presiunea factorilor nefavorabili de 
mediu. Nu întâmplător, când după circa nouă milenii climatul s-a deteriorat în nordul 
Europei (v. mai jos) răspunsul comunităţilor de aici a fost "revoluţia industrială”. 

De pe la 9.500 a.Chr. 
condiţiile de viaţă au devenit din 
nou favorabile. Se inaugureazá 
astfel o perioadá caldá si umedá, 
care va favoriza răspândirea 
agriculturii, urmată de  sporul 
demografic şi de o dezvoltare fără 
precedent a aşezărilor umane. 
După 9.500 a.Chr. la Abu Hureira 
revine vegetaţia de stepă, ceea ce 
a favorizat dezvoltarea unei 
aşezări de circa 8 ha, una din cele 
mai mari pe acea vreme. 


După catastrofa ecologică de pe la circa 6.200 a.Chr. (v. mai jos), temperaturile 
ridicate vor reveni, dar schimbarea curentilor de aer a adus de această dată o uscare 
treptată, sesizabilă clar abia pe la 4.500 a.Chr.. În orice caz, imediat după 6.000 a.Chr., 
aşezarea de la Abu Hureira a atins 16 ha, fiind una din cele mai mari din epocă. Abia 
acum dispare complet vânătoarea, fiind deja domesticite ovi-caprinele, vitele şi porcul. 
Încă din epoca anterioară se generalizase în locul grădinăritului primitiv, cultivarea 
sistematică a cerealelor şi a legumelor. 


CATASTROFA ECOLOGICĂ de pe la 6.200 a.Chr. a fost marcată de o răcire bruscă şi 
de scurtă durată a vremii, produsă în ultimă instanţă iarăşi de o topire a ghețarilor, care va 
fi afectat circulaţia curenților oceanici din Atlanticul de nord. Răcirea a fost dramatică, 
iarna temperaturile medii scăzând cu nu mai puţin de 4 grade Celsius, după cum o arată 
studiile privind polenul din nord-estul Greciei, de la Tenaghi Philippon. Echipa care 
efectuat cercetările aici este de părere că circulaţia atmosferică a fost afectată de curenţi 
dinspre Siberia, ceea ce a facilitat prelungirea anotimpului rece. 

Pe moment modificările climatice au determinat şi o schimbare a 
ecosistemului saharian. Clima mai rece şi mai umedă de data aceasta a detreminat 
acoperirea Saharei cu o vegetaţie de stepă şi savană.Treptat clima, redevenită caldă, a 
continuat să fie tot mai uscată. Punctul critic a fost atins pe la 4.500 a.Chr., când începe 
deşertificarea Saharei. În cursul mileniului V a.Chr. se constată treptata populare a văii 
Nilului cu triburi venite dinspre Sahara. Siturile arheologice de la Merimde şi Fayoum 
ilustrează o cultură neolitică bine individualizată şi matură, a cărei arie de formare trebuie 
căutată în zona Saharei. Necropolaa tipică pentru neoliticul mijlociu egiptean, cea de la 
El-Badari, care începe pe la 4.500 a.Chr., numără nu mai putin de 1.000 de morminte si 
ilustrează sporul demografic, datorat imigrației dinspre Sahara si care la rândul său va 
determina dezvoltarea accentuată a văii inferioare a Nilului. 


Profesorul H. Weiss de la universitatea Harvard a observat că aceiaşi catastrofă 
ecologică de pe la 6 200, urmată de treptata încălzire a climei, a determinat migraţia 
triburilor din zona montană a nordului Mesopotamiei spre sud. Purtătorii culturii Hassuna, 
din mileniul 6. a.Chr., erau grupaţi pe pantele munţilor Antitauruds şi Zagros. Urmasii lor, 
purtătorii culturii Samarra, pe la mijlocul aceluiaşi mileniu au început să coboare spre 
zona de şes, fără a depăşi însă linia imaginară a izohietei de 200 mm precipitaţii medii 
anuale, la sud de care începe zona desertica. 

În cursul milenuului 5 precipitaţiile în vestul Asiei au scăzut cu mai bine de 40%. În 
aceste condiţii agricultura primitivă s-a dovedit tot mai puţin eficientă. Ca şi în cazul 
Egiptului pe la 4500 s-a atins stadiul critic în care comunităţile aparţinând culturii Obeid, 
împinse de secetă, au populat brusc Mesopotamia centrală şi de sud, unde agricultura se 
făcea pe bază de irigaţii. Sistemul era cunoscut încă din timpul culturii Samarra, iar în 
aşezarea de la Choga Mami (aparţinând acestei culturi) s-au descoperit chiar urme ale 
unor astfel de canale, databile pe la 5.000 a.Chr.. Profesorul Weiss a remarcat că în zona 
înaltă de pe cursul superior al Tigrului şi Eufratului nu se poate practica irigatia cu canale, 
căci malurile sunt înalte şi abrupte, dar la câmpie cursul devine molcom şi malurile sunt 
joase. 

Fenomenul deşertificării a fost observat recent şi pe continentul american. O zonă azi foarte aridă, 
cuprinzând vestul statului Texas şi partea răsăriteană a lui New Mexico (cunoscută şi sub numele de Llano 
Estacado) era cu 11.000 de ani în urmă o savană bogată în păşuni, străbătută de râuri şi presărată cu 
lacuri. Nu întâmplător indienii Clovis s-au stabilit aici. Pe la 5.500 a.Chr. climatul a început să fie tot mai 
uscat. Treptat lacurile şi râurile au secat, iar pânza freatică a coborât sub cota de -3 m. Locuitorii s-au văzut 
siliţi să sape puțuri adânci pentru a-şi procura apa. Bizonii au părăsit regiunea, care a devenit treptat o 

NOUL AREAL. REGIUNEA URFA 


Primele culturi neolitice în Orientul Apropiat. Noul stadiu al cercetării, cu marcarea regiunii Urfa, 
unde recent au fost descoperite structuri monumentale in deprioada de sfârşit a epocii natufiene 
şi din perioada de început a neoliticului. 


După cum mentionam deja, în afară de Abu Hureira şi alte aşezări din nordul 
Siriei, ca Mureybet, sau din Palestina, precum lerihonul, arată că sedentarizarea s-a 
produs încă înainte de trecerea la cultivărea plantelor. Recent, săpăturile de salvare 
prilejuite de amenajările hidrografice de pe Eufratul superior au dus la descoperirea unor 
aşezări surprinzător de evoluate pentru faza natufiană târzie şi care au continuat să se 
dezvolte până în plin neolitic. La Jerf el Ahnar în nordul Siriei şi la Gobekli Tepe în sudul 
Turciei au fost descoperite structuri monumentale, adevărate sanctuare, dovadă a 
existenţei unor comunităţi bine structurate. Ele se datează încă în natufianul final şi din 
neoliticul aceramic (PPNA şi B), pe la 10.000 — 7.000 a.Chr.. Astfel se conturează un 
centru situat în regiunea Urfa din sudul Turciei de astăzi de unde se pare că a pornit 
impulsul civilizator atât spre Anatolia, cât şi spre Palestina, respectiv către Mesopotamia. 


La Jerf el Ahmar pe 
langa Icocuinte rectangulare 
simple apare în centrul 
aşezării o clădire circulară 
mai mare, folosită foarte 
probabil la început ca un 
depozit (hambar) al 
comunităţii. Există însă 
indicii că treptat funcţiile de 
local de reuniune, „casă a 
tribului” şi local de cult (al 
strămoşilor), au prevalat fata 
de cele economice. 


Jerf el Ahmar, clădire circulară si 
locuinte rectangulare, foto. Yves 
Guichard si D. Strodeur 


În faza finală, 8.750 — 8.600 a. Chr., 
care corespunde sfirsitului primei faze a 
neoliticului timpuriu  aceramic (PPNA), 
clădirea centrală şi-a pierdut complet 
caracterul de depozit alimentar. Dispar 
compartimentaile anterioare si in locul lor 
apare o bancheta, amplasata de-alungul 
zidului de incinta. Evident acum cladirea 
circulara a devenit o „casa a sfatului” 

Tot de la Jerf el Ahmar provin şi 
primele dovezi de utilizare a unor simboluri 
abstracte, nu doar cu scop decorativ, ci şi 
pentru a reda noţiuni şi pentru a facilita s x" — 
memorarea, ceea ce reprezintă un prim pas —'—————— ———————— wni 
pe lungul drum care va duce la aparitia scrierii. Jerf el Ahmar, ultima fază. Clădire comunitară 


(c) ERS 2091 - Photo : Danielle Sto rd au r 


circulara, dupa D. Strodeur. 


Nu departe de acest sit, la Gobekli Tepe, în faza PPNA apare un adevărat 
„templu” de formă circulară şi dimensiuni monumentale, pentru ca mai apoi, în faza 
PPNB, prin anii 8 500 - 7 000 a.Chr., să asistăm la construirea mai multor sanctuare cu 
caracter monumental. Ele au un diamentru de nu mai puţin de 10-15 m, iar tavanul era 
sprijinit pe pilaştri şi pilieri monolitici de 
peste 3 m înălţime. 


 — — 
Pl e NMMEEE i 


° s Reconstituire a modului de constructie a 
sanctuarelor de la Gobekli Tepe, realizatá de 
monumentale după K. Schmidt artistul plastic Fernando Baptista pentru 
National Geoaraphic. 

Pilierii erau decorati cu imagini de animale | 
sălbatice, probabil totemuri (strămoşi mitici ai clanurilor), 
dovadă că vânătoarea şi nu creşterea animalelor sau 
agricultura era principala îndeletnicire a locuitorilor. 

eS ES TI O statuie a unui 
şaman sau sau „strămoş 
vânător” de circa 2 m 
înălţime ar putea fi cea 
mai veche statuie umană 
de dimensiuni naturale, 
spre ,eroice". Tot de aici 
provine un totem de 
dimensiuni similare care 
redă un personaj feminin 
gigantic, ce dă naştere 
altei femei mai mici şi care 
la rândul său naşte o altă 
femeie si mai mică. 
Probabil avem aici 
ilustrarea unui cult al 
fertilităţii şi a succesiunii 
matriliniare a mai multor 
generaţii, de la stramosul 
mitic la generaţia 
prezentului. 


Statuie de circa 2 m înălțime 
descoperită la  Balikli Gol, lângă 
Sanilurfa (10-15 km de Gobekli Tepe) 
şi care reprezintă un zeu-vânător sau 
un şaman. 


Nevali Cori incepe pe la 8.400 
a.Chr. (PPNB = Mureybet IV A) si 
reprezinta o noua etapa, in care templul 
devine un edificiu rectangular. Totusi in 
economia asezarii vânatoarea juca încă 
un rol important. 

Rezultate la fel de spectaculoase 
pentru a înţelege geneza noilor credinţe 
religioase şi a raportului acestora cu 
„revoluţia agricola’, provin de la 
Mureybet, din nordul Siriei. Asezarea 
începe în plină perioadă natufiană (Fazele 


| şi Il, 9.600 — 9.100 a. Chr.) şi durează 
până către sfârşitul mileniului 7, când 
seceta instaurată în urma catastrofei 
ecologice de pe la 6.200 a.Chr. a început 
să-şi facă efectul. În faza III A (9.100- 
8.500 a.Chr.) aşezarea atinge 2-3 ha şi 
se înregistrează debutul cultivării 
primitive a plantelor. În centrul aşezării 
apare o clădire circulară mai mare decât 
restul, cu un coridor de acces, camere de 
provizii şi o încăpere centrală de formă 
trapezoidală, cu două banchete, 
destinate participanților la diferitele 
reuniuni. 


D Casă circulară din faza Mureybet Ill A, cu încăpere 
In faza IV B centrala de forma trapezoidala, reconstituire la 
edificiul central îşi | Muz. Damasc şi plad dupa J. Cauvin. 
pierde complet funcţia 
de depozit fiind folosit exclusiv pentru reuniuni de cult. De acum 
datează mai multe statuete de lut ars reprezentând personaje 
feminine. Prezenţa lor coboară până in faza Mureybet III A si ele atestă 
cultul fertilităţii într-o perioadă în care agricultura era abea la 
începuturi, sugerând faptul că ideea de fertilitate, legată de 
persoana femeii nu a fost o urmare a cultivării regulate a plantelor, ci a 
precedat-o, aşa cum o arată şi stâlpul totemic de la Gobekli Tepe. 
Conform tradiţiei din Mesopotamia cultivarea plantelor si 
domesticirea animalelor au fost aduse cadou oamenilor de pe 
muntele Duku (Dulkug), care era locuit de divinitatile Annuna, nişte zei 
străvechi, fără nume individual. Această tradiţie ar putea fi o reflectare 
îndepărtată a începuturilor neoliticului în zona înaltă a Anatoliei şi a 
Mureybet - Phase ll exportului „revoluţiei agricole” către Mesopotamia. 


Figurine féminine en calcite 


lerichon. Situată în valea lordanului, nu departe de Marea Moartă, aşezarea de la 
lerihon este unul din cele mai vechi situri ocupate continuu în ultimele 10 milenii. De aici a 
rezultat o movilă de pământ (numită de arabi tell) înaltă de 21 m şi cunoscută sub numele 
de Tell el-Sultan. Timp de milenii s-au acumulat în acest loc nu mai puţin de 23 de strauri 
de locuire. Situl este faimos datorită Bibliei, dar cea mai surprinzătoare descoperire nu 
datează din epoca bronzului sau a fierului timpuriu, ci de la începuturile revoluției 
agricole. Săpăturile arheologice au început aici încă din 1860, dar o abordare sistematică 
a lor a debutat după 1930 mulţumită britanicilor. Rezultatele spectaculoase se datorează 
însă lui Katheleen Kenyon şi datează de după 1950. Din 1997 au fost executate aici 
sapaturi italo-palestiniene. Principala problemă urmărită era confirmarea relatării biblice 
despre prăbuşirea zidurilor lerihonului şi cucerirea cetatii de câtre istraeliti in epoca târzie 
a bronzului (oraşul biblic avea un zid de piatră cu un parapet de cârâmidă, după cum o 
arată profilul de nord al secţiunii lui Kenyon). 

Cea mai timpurie fază a aşezării 
poate fi plasată în perioada mezolitică şi 
aparţine culturii natufiene (fiind databilă 
imediat după 10.000 a. Chr.). Imediat 
deasupra humusului antic a fost 
identificat un strat gros de nu mai puţin de 
4 m, cu resturi reziduale de locuire (oase, 
cărbune) şi fragmente litice prelucrate, 
care au făcut-o pe descoperitoare să 
folosească pentru această primă fază 
termenul de "protoneolitic". Apoi, într-o 
altă parte a tel-ului, tot de-asupra 
humusului antic, a fost identificată o 
clădire rectangulară (6,5 x 3 m) cu pereţi de lemn şi podea de lut. Ea a fost interpretată 
de descoperitoare drept sanctuar, dar nu există indicii sigure în acestă direcţie. Datările 
cu C!“ au plasat această fază pe la 9 850 (+- 240) a. Chr. 


Tell-ul de la lerihon, fotografie aerienă 


Wis 

lerihon, profilul de vest al secţiunii |, după Kenyon 1963, PI. 236.. 


In faza PPNA apare 
traiectul căruia la un — 
neolitic aceramic provin 
lerihon vânătoarea 
cedează întâietatea po^ a ; 
creşterii animalelor şi astfel EE 8000-7000 
cel al oaselor de gazelă. 
preceramic B (PPNB) gazela va dispărea cu totul din dieta locuitorilor lerihonului. Pentru 


o aşezare întinsă pe 8000-6000 

moment dat s-a construit un 

numeroase dovezi de sO, 
în statistici numărul oaselor Es : 

de ovicaprine descoperite 7000-6000 
Astfel, în nivelul al Ill-lea, %- WW 

cele două faze de neolitic aceramic datárile cu C'* au dat o vechime de 8 700, respectiv 


aproape 1,6 ha, înconjurată 

de un zid de piatră, pe 

turn. Din acest prim nivel 

cultivare a grâului şi orzului. 

Abia după 8.000 a. Chr. la 

ajunge să depăşească pe 

corespunzând neoliticului ` 0 10 20 3 40% 
8 100 - 7 700 a. Chr. 


La Djarmo, in Kurdistanul iranian, s-au descoperit 16 nivele succesive, primele din 
PPNB, apoi din perioada de tranzit, cand apar primele recipiente, dar netransportabile 
(nişte gropi lutuite şi apoi arse). Prima ceramică apare aici pe la 6 200 a. Chr. şi apare să 
derive din cea de la Tepe Guran, din aceeiaşi regiune (principalele publicaţii: R. J. 
Braidwood, B. Howe, Prehistoric Investigations in Iraqi Kurdistan, 1960). In mileniul 7 
sunt dovezi de domesticire a porcului in Anatolia si a vitelor in nordul Africii, ceea ce face 
ca în statisticile de la lerihon pentru mileniile 7 si 6 aceste animale să fie deja prezente. 

Dupa 7.000 a. Chr., in faza finala a PPNB arealul locuit de catre comunitatile 
agricole se extinde, atingand coasta Mediteranei la Ras Shamra (Ugarit) si apoi la 
Byblos. Numărul aşezărilor din nordul Siriei sporeşte considerabil şi locuinţele devin mai 
complexe. În două cazuri (la Buqras şi la El Kown) apare acum pentru prima oară un tip 
de casă ce va deveni tipic atât pentru spaţiul sirian cât şi pentru cel mesopotamian. Este 
vorba despe locuinţa cu coridor central (uneori în formă de T), pe laturile căruia sunt 
dispuse în două şiruri celelalte încăperi. Acest coridor central depăşeşte mult în 
dimensiuni celelalte camere şi era încăperea principală a casei. Intrarea se făcea printr-o 
încăpere de colţ. Casele aveau o platformă superioară, sau chiar etaj. În cazul clădirilor 
cu etaj, nu se construia nimic deasupra încăperii centrale de la parter, care avea o 
deschidere amplă în tavan, pentru iluminat. Uneori această deschidere era atât de 
extinsă încât încăperea centrală căpăta aspectul unei curţi interioare. Acum se foloseşte 
ghipsul şi varul pentru pereţi şi podele, ceea ce implică existenţa unei "industrii" incipiente 
de materiale de construcţie (bolovanii de calcar trebuie arşi în cuptoare gigantice pentru a 
obţine din ei varul). 


Noile materiale vor fi folosite şi pentru alcătuirea unor recipiente, care constituie 
aşa numita "ceramică albă”, dar pereţii unor astfel de vase s-au dovedit putin rezistenti şi 
de aceea, tot în faza finală a lui PPNB apar vasele de lut ars. În mileniul 7 ceramica apare 
concomitent în Siria, Anatolia şi pe coastele Munţilor Zagros, aşa încât pe moment nu 
este posibil de stabilit o zonă iniţială, mai restrânsă, de unde să fi pornit ideea noului 
meşteşug. De altfel, procesul apariţiei sale a fost complex şi îndelungat (v. mai jos). 

Aşa cum am arătat deja, încă din mileniul 7 a .Chr. civilizaţia agricolă ajunge să 
cuprindă atât Anatolia (de ex. Catal Huyuk) cât şi nordul Mesopotamiei (Kurdistanul 
irakian, aşezările de la Djarmo şi Tepe Guran), sau coastele Munţilor Zagros, atingând 
spre sud-est Câmpia Susianei (Elamul). După ciraca 6.000 a. chr. nordul Siriei şi în 
general zonele joase, deşertificate, vor ceda întâietatea Podişului Anatolian, care va 
deveni un focar de unde comunităţile agricole au migrat spre Balcani şi restul Europei. 

Pentru agricultura mileniilor 7-6 
cea mai reprezentativă aşezare este 
Catal Huyuk din Anatolia, o movilă de 
500 x 300 m şi înaltă de 17,5 m. 
Săpăturile din deceniul 6 al secolului 
nostru (pricipala publicație este J. 
Mellaart, Catal Hüyük (ed. germană idem, 
Stadt aus der Steinzeit), London 1967 şi 
idem, The Neolithic of the Near East, 
Lolndon 1975. Pt. noile săpături ale lui lan 
Hodder v. mai jos, prelegerea "Sfarsitul 
comunei primitive", Documentatie 
Suplimentara) au dus la descoperirea a 
13 nivele de locuire, cel mai vechi datand 
imediat dupa 7.000 a. Chr. Asezarea a 
atins nu mai putin de 13 ha si a durat 
până către 4.500 a. Chr. În cursul săpăturilor s-au găsit dovezi de cultură a grâului, 
orzului, lintei şi mărului. 

Creşterea vitelor ajunge să joace un rol fundamental pentru alimentaţie, dar se 
vânează în continuare bourul şi onagrul (măgarul sălbatic), după cum o dovedesc şi o 
serie de picturi murale. Nivelele cele mai vechi (XI-XIII) sunt încă aceramice, olăritul 
apărând aici o dată cu nivelul X (pe la 5.750 a . Chr.). În această fază aşezarea cuprindea 
case de lemn şi chirpic supraetajate, cu terase şi curţi interioare. În fiecare casă se 
găseşte câte un sanctuar ce ilustrează cultul fertilităţii (statuete ale triadei - zeiţa mamă - 
zeiţa fiică - pruncul divin, sau bucranii - capete de taur). Un fapt cu totul remarcabil este 
descoperirea unor ştampile de lut, folosite pentru sigilarea vaselor cu provizii, a 
pachetelor sau lăzilor, ceea ce dovedeşte existenţa unei proprietăţi de clan asupra unor 
categorii de bunuri. De asemenea au putut fi puse în evidenţă certe diferențieri sociale, ca 
şi existenţa unei pături superioare, alcătuită din şefii clanurilor, având deja însemne de 
grad (de statut social superior), cum ar fi o serie de podoabe şi mai ales cuţitele 
sacrificiale, fabricate din materiale importate. 


Unul din sacntuarele familiale de la Chatal Hükük. Reconstituire Mus. Ankara 


La începutul mileniului 6 purtătorii civilizaţiilor de tip agricol pătrund din Anatolia în 
Peninsula Balcanică şi apoi până spre Dunărea mijlocie, în Banat, Crişana şi 
Transilvania. Intr-o a doua etapă, databilă între circa 5.500 şi 4.750 a. Chr. se dezvoltă 
în Grecia cultura Sesklo (numită astfel după aşezarea omonimă din Tesalia), iar în 
nordul Balcanilor şi în bazinul mijlociu al Dunării cultura Starcevo-Criş, ambele datorită 
unor noi aporturi dinspre spaţiul egeo-anatolian. În aceleaşi spaţii neoliticul dezvoltat, 
între circa 4.750 şi 4.000 a. Chr., este reprezentat prin culturile Dimini (numită astfel 
după o altă aşezare din Tesalia) si Vinéa-Turdas, iarăşi cu puternice influenţe sudice 
(Purtătorii culturii Vinča în faza A1 au fost contemporani cu grupurile Stargevo-Criş 
IlIc-IVa, pe care le-au înlocuit în faza Vinca A2-3). 


În concluzie revoluţia agricolă s-a produs în zonele înalte ale "semilunei fertile" si 
abia în momentul trecerii la agricultura intensivă, bazată pe canale, "Ţara dintre cele două 
fluvii” a ajuns a fi locuită (vezi Vol. Il). Productivitatea muncii a fost aici atât de mare încât 
"surplusul de produse” rezultat din munca unui singur individ a permis eliberarea unei 
părţi din populaţie de activităţile agricole şi a dus astfel la individualizarea şi specializarea 
unor categorii noi, ca meşteşugarii şi negustorii, soldaţii sau preoţii. Restructurarea 
societăţii a determinat în ultimă instanţă depăşirea stadiului primitiv de organizare şi 
apariţia oraşelor state. 


1.1.2. STUDIU DE CAZ. APARIŢIA AGRICULTURII ÎN ORIENTUL ÎNDEPĂRTAT. 


1. INDIA 


În subcontinentul indian se disting două zone unde agricultura a apărut în mod 
independent: nord-vestul, unde alacul, grâul amidonier, parţial orzul şi meiul, cresc în 
mod natural şi partea de est, care este patria orezului sălbatic. De aici cultura aceastei 


plante s-a răspândit treptat în Indochina şi apoi în China. 


4j e Situri mezolitice 


4 Sate agricole, ante 4000 a.Chr. 
Y Sate agricole, între 4000-2000 a.Chr. 

Kachi primele sate cca. 7000 a.Chr. 

Zona picturilor rupestre din podisul Vindhian 


Directia răspândirii agriculturii 
in mileniile 4-3 a.Chr. 


DIFERITELOR PLANTE 


În zona nord-vestică săpături britanice recente au dovedit că agricultura a apărut 
încă de pe la 7.000 a. Chr., cam un mileniu mai devreme decât descoperirea 
mestesugului ceramicii (se foloseau totuşi recipiente, constând din coşuri întărite cu 
asfalt). Ca şi în cazul Mesopotamiei, cultivarea primelor plante nu a început în valea 
Indusului, ci în zona de dealuri dinspre Belucistan, mai precis în depresiunea înaltă 
Kachhi, de pe râul Bolan. Principala aşezare, Mergarh, sugerează o dezvoltare 
autonomă şi nu o dependenţă culturală fata de Iranul oriental, aşa cum se crezuse mai 
demult. In Belucistan orzul şi grâul cresc in mod sălbatic, iar resturile de boabe 
carbonizate sau cuprinse în cărămizile crude, permit identificarea exactă a plantelor 
cultivate în mileniul VII. Astfel, la început orzul (horedum vulgare) constituia principala 
cultură, pe când cele trei tipuri de grâu cunoscute (triticum monococcum, t. dicoccum, t. 
durum) erau mai rar cultivate. Carnea din dieta locuitorilor provenea - se pare - 
exclusiv din vânat. S-au descoperit oase de gazelă, capră sălbatică, muflon (oaia 
sălbatică), bour, onagru (măgarul sălbatic), mistreți. Poate scheletele de capră găsite ca 
ofrandă în morminte să provină de la animale domesticite. In cursul mileniului VII situaţia 
se va schimba treptat şi pe la 6 000 a. Chr. vânătoarea face loc creşterii animalelor. Acum 
avem dovezi de domesticire a oii, caprei şi a vitelor. Tot după 6 000 a. Chr. apar noi 
varietăţi de orz şi grâu (h. şi t. sphaerococcum), adaptate inundaţiilor neregulate ale râului 
Bolan şi cu o productivitate mult mai ridicată. Nu întâmplător se constată arheologic 
apariţia în acest moment a marilor grânare colective. Tot la acest nivel de după 6 000 a. 
Chr. se înregistrează apariţia unei prime ceramici, foarte rudimentare si cu aspect grosier. 

Inmormântările din mileniul VII arată o considerabilă diferenţiere de avere. Alături 
de morminte sărace, lipsite aproape de inventar, există şi morminte bogate, cu podoabe 
ce conţin pietre preţioase aduse de la mari distanţe. Existenţa unor morminte de copii cu 
inventar bogat, arată că statutul social superior se moştenea deja şi nu era doar dobândit 
de către indivizi cu calităţi excepţionale. 

In mileniul 6, ca urmare a progreselor consemnate mai sus aşezarea de la 

Mergarh devine şi mai bogată. Casele devin mai complicate, cuprinzând pe lângă 
încăperi de locuit, depozite pentru alimente şi unelte, ceea ce dovedeşte existenţa unor 
unelte şi arme proprii, pe lângă bunurile personale de consum. 
Alături de acestea existau însă şi depozite comunitare, menite a redistribui surplusul şi a 
constitui rezervele necesare în caz de foamete. Acest fapt indica un nivel avansat de 
organizare socială, comparabil cu cel contemporan de la Catal Hüyük, unde de 
asemenea exista o diferenţiere socială şi proprietate privată. 

În cursul mileniului 5. a. Chr. ceramica grosieră face loc uneia mult mai fine, cu 
decor roşu lustruit, apoi cu motive geometrice, care devin tot mai complicate pe măsură 
ce ne apropiem de anul 4 000 a. Chr.. Aceste motive sunt răspândite în tot Belucistanul şi 
Afganistanul şi sunt înrudite cu cele din Iranul Oriental, arătând contactele comerciale şi 
culturale care se extind acum pe zone tot mai largi. Aşezarea de la Mehrgarh atinge la 
sfârşitul mileniului V. circa 70 ha. In aceiaşi perioadă cultura grâului devine dominantă în 
raport cu cea a orzului, iar numărul de ovicaprine creşte, deşi bovinele rămân 
predominante. 

Pe la 4.000 a. Chr., ca urmare a productivităţii sporite a muncii, constatăm o 
adevărată explozie demografică în Belucistan, unde apar aşezări de-a dreptul 
protourbane. Treptat agricultorii din Belucistan au coborât spre valea Indusului, mai întâi 
în Pendjab (regiunea celor 7 afluenţi) şi apoi în Sindh (valea propriu-zisă a Indusului), 


anterior nelocuite. Astfel aşezarea de la Amri, din valea aluvială a Indusului (Sindh) poate 
fi datată cu ceva înainte de 3 500 a. Chr.. Ea ilustrează procesul de treptată transformare 
a junglei şi mlastinilor din Penjab si Sindh în terenuri cultivate. În cursul mileniului IV. a. 
Chr. arta pictării ceramicii atinge apogeul. Ceramica gri cu figuri negre din câmpia Kachi 
este exportată nu numai în Afganistanul învecinat ci şi în Asia centrală şi chiar până în 
Iranul Oriental. Treptat aşezările din valea Indusului sporesc în dimensiuni şi se 
structurează, atingănd către mijlocul mileniului III. a. Chr. stadiul urban. 


În partea răsăriteană a Indiei, mai precis în valea Gangelui, în Bengal şi pe coasta 
estică, orezul creşte în mod natural. Totuşi aici s-a menţinut multă vreme tradiţia 
epipaleolitică a vânătorii cu arcul. In zona înaltă de la sud de Gange, pe versanţii 
dealurilor Vindhya, s-au găsit într-o serie de grote numeroase microlite, în primul rând 
vârfuri de săgeată compozite, precum şi picturi parietale reprezentând scene de 
vânătoare cu arcul. Descoperirile din grota de la Adamgarh atestă începutul domesticirii 
caprelor către 5 000 a. Chr.. Tot târziu faţă de Belucistan apar (în cursul mileniului V.) 
primele comunităţi agricole. Acum aşezările coboară treptat în valea Gangelui, unde 
jungla face loc culturilor de orez şi unor sate cu colibe circulare. Aşezările databile în 
mileniul V. sau IV. a. Chr., cum e Mahagara, sunt mai sărace decât cele din Belucistan, 
dar şi aici se observă o stratificare socială, ilustrată de casele de dimensiuni diferite. 
Densitatea locuirii însă nu se compară însă cu cea din valea Indusului, unde s-a dezvoltat 
o civilizaţie de tip urban începând cu mijlocul mileniului 3. 


in cursul mileniului 4 cultura orezului s-a răspândit din valea Gangelui 
înspre Indochina şi apoi mai departe spre est, până în China. 

Şi în China au existat două regiuni agricole independente: una în sud, pe valea 
Fluviului Albastru (Yang-te), si care era o zonă bazată pe cultivarea orezului importat din 
Indochina în mileniul 4 şi o alta, la nord, pe cursul mijlociu a Fluviului Galben (Huan-he). 

Pe la anul 6.000 în nordul Chinei au apărut numeroase aşezări neolitice, dintre 
care cea mai cunoscuta este Banpo, de unde provin dovezi de cultivare a meiului, plantă 
adaptată climatului arid din zonă. Dintre zarzavaturi era deja cunoscută varza, iar dintre 
pomi, prunul şi alunul. In mileniul 6 există dovezi de 
domesticire a câinelui şi porcului. 

In mileniul 4 se dezvoltă în nord-vest cultura Yand-sho, caracterizată printr-o 
frumoasă ceramică pictată. Produsele descoperite aici dovedesc deja legături cu zone 
îndepărtate. 

Către 3.000 s-a dezvoltat cultura Long-shan, care cunoştea roata olarului şi în 
cadrul căreia diferentierile sociale erau deja marcante. Perioada sa de maturitate este 
între 2.500 şi 1.800 a. Chr. când apar aşezări fortificate care preced statul dinastiei 
Shang. 


“MAREA 
GALBENĂ 


OCEANUL PACIFIC 


CELE DOUĂ ZONE AGRICOLE DIN CHINA (după Grand Atlas 1987). 


CONCLUZIE: 

Revoluţia agricolă a fost punctul de plecare al apariţiei marilor civilizaţii antice. Ea s-a 
produs însă în alte teritorii decât cele unde se înregistrează aceste prime civilizaţii. Abia 
după trecerea la agricultura intensivă locuitorii zonelor înalte au coborât în văile unor mari 
fluvii, ca Tigru şi Eufrat, sau Indus, ori s-au concentrat pe Nil şi Huan-he, unde 
productivitatea solului a permis întreţinerea unor mari comunităţi urbane. Alte fluvii însă, 
aflate în aceiaşi zonă tropicală - cum sunt Gange sau Mekong (partial Yang-te) - 
aveau văile prea împădurite la ora respectivă ca să permită creşterea demografică 
necesară progresului. 


2. APARIŢIA MEŞTEŞUGURILOR 
2.1. CERAMICIA 


Dacă în Extremul Orient abundența resurselor de hrană a întârziat trecerea la agricultură 
(în Japonia culesul stridiilor mentinandu-se pe primul loc pana spre finele primului mileniu 
al erei creştine), descoperirea ceramicii are o vechime considerabilă. Vasele de lut, fiind 
mai greu de transportat, sunt specifice comunităţilor sedentare, ceea ce înseamnă că 
culegătorii din Extremul Orient migrau prea puţin. 


Pe la 10.500 a. Chr. apar în Japonia cele mai 
vechi vase de lut din lume, aparţinând culturii Jomon. In 
mileniul 9 ceramica îşi face apariţia în China, iar în 
mileniul 8 apare şi în Indochina. Răspândirea ceramicii 
aici se explică prin contacte culturale. Peste tot in 
Extremul Orient există un mezolitic ceramic, agricultura 
apărând mai târziu. 

În mod independent ceramica a fost descoperită în Orientul apropiat în cursul 
mileniului al 8-lea. 

Pentru început ea apare în aşezările din oazele Saharei, apoi în "Semiluna Ferti 
şi în sudul Anatoliei. De remarcat că aici agricultura era deja ferm instalată de mai bine de 
un mileniu. În cursul mileniului 7 meşteşugul ceramicii se răspândeşte spre NV, în Balcani 
şi spre sud, ajungând în Etiopia. 

Aproape un mileniu după introducerea agriculturii in India, pe la 6.000 a. Chr., 
apare şi aici ceramica, mai întâi în NV, probabil sub influenţa Orientului Apropiat (deşi ca 
în cazul cultivării grâului şi orzului nu este sigur că dezvoltarea nu s-a produs 
independent. 

APARITIA CERAMICII. MILENIILE 11-4 a. Chr. (după Past Worlds 1988, p. 101). 


Cu siguranţă în mod independent faţă de cele două focare de apariţie a ceramicii din 
"Lumea Veche”, acest meşteşug a fost descoperit şi pe continentul american. 


După unii încă din mileniile 6-5, după alţii abia pe la 4.000 a. Chr. primele vase 
ceramice sunt înregistrate pe coasta Guyanei. Pe la 2.000 a. Chr. acest proces atinge 
America centrală înspre nord şi Peru, spre sud-vest. Aici exista deja o lungă tradiţie de 
cultivare a plantelor. 


Ceramica primitivă nu impunea nici o specializare, orice membru al comunităţii 
putând modela un vas pentru a-l arde apoi la un foc deschis. Descoperirea roții olarului 
însă şi a cuptoarelor pentru ars ceramică a marcat apariţia unor meşteri specializaţi. 
Roata de mână (sau "roata înceată”) şi-a făcut apariţia în cursul mileniului 4 concomitent 
atât in Orientul Apropiat (Egipt şi Mesopotamia), cât şi în Extremul Orient (India şi China). 
La acest orizont cronologic contactele culturale între Mesopotamia şi India sunt puţin 
probabile şi au fost sigur inexistente în cazul Chinei. In America nu a fost cunoscută o 
roată propriu-zisă a olarului, ci doar un cilindru, numit "kabal", care era răsucit din când în 
când în procesul modelării. 


Cuptoarele special construite pentru ceramică (cu cameră de ardere şi cameră 
pentru vase) au existat numai în Eurasia, începând chiar cu mileniul 6. Asemenea 
cuptoare deschise atingeau o temperatura de până la 8000 C, suficientă pentru o buna 
ardere a lutului. Construirea cuptoarelor cu boltă a permis realizarea unor temperaturi de 
peste 10001 CC necesare ceramicii fine si glazurării (primele vase glazurate apar în China 
secolelor XVI-XV a . Chr.). 


2. 2. ÎNCEPUTURILE METALURGIEI 


Metalele au fost folosite ocazional încă de timpuriu, fără ca în acest caz să putem 
vorbi despre o adevărată metalurgie. 
Astfel cuprul şi aurul nativ, care atrágeau atenţia prin filoanele colorate din cadrul 
rocilor, au fost prelucrate prin batere pentru a fi aplicate pe diferite obiecte de podoabă 
sau pe vase. Dar astfel de "pepite" de aur sau cupru nativ sunt rare. 


În etapa metalurgiei incipiente oamenii, fiind atraşi de aspectul particular al unor 
minereuri ca malachitul şi azuritul, au constatat că metalul poate fi extras de aici prin 
topire. Abia în urma acestei revoluţii tehnologice cuprul va putea juca un rol în 
confecţionarea de unelte sau arme. Se pare că metalurgia timpurie a cuprului îşi are 
începuturile în mileniul 7 în sud-estul Europei şi vestul Anatoliei, pentru ca apoi să fie bine 
documentată în mileniul 6 în Orientul Apropiat (sud-estul Anatoliei, nordul Mesopotamiei, 
vestul Iranului). In cursul mileniului 5 prelucrarea cuprului se raspandeste în peninsula 
Balcanică, pentru ca în mileniul 4 să atingă Egiptul şi vestul Mediteranei. În mileniul 3 
metalurgia cuprului atinge spre apus Europa centrală, iar spre răsărit valea Indusului (de 
unde ulterior se răspândeşte spre Indochina). Un al doilea focar de prelucrare a cuprului 
prin topire a apărut în mileniul 3 în nord-estul Chinei, zonă pe atunci izolată de restul lumii. 


Dar abia bronzul (aliaj al cuprului cu zinc sau staniu, la început plumb), fiind mult 
mai dur, a jucat un rol decisiv în fabricarea uneltelor şi armelor. Deja în cursul 
mileniului 4 apar în Mesopotamia primele artefacte de bronz, iar după 3.000 a. Chr. noul 
aliaj se răspândeste spre Europa şi Asia. La început uneltele sau armele din acest aliaj 
erau rare căci cuprul se găseşte în proporţie redusă alătruri de plumb şi abia în mileniul 
3, când drumurile comerciale care furnizau cositorul s-au definitivat, metalurgia bronzului 
ia o amploare considerabilă încât obiectele din noul metal devină suficient de frecvente 
pentru a influenţa tehnica de luptă şi producţia. 


În fine, un rol cu adevărat determinant pe linia progresului l-au jucat abia 
artefactele de fier, căci acest metal se găseşte în cantităţi mult mai mari decât 
celelalte, doar că este mai greu de extras din minereu şi de prelucrat. Începuturile 
metalurgiei fierului sunt încă discutate. Cert este cá pe la 2.000 a. Chr. în Anatolia hititii 
deţineau deja secretul prelucrării noului metal, pe care îl apărau însă cu stricteţe. Abia 
după prăbuşirea imperiului hitit, pe la 1.500 a. Chr. metalurgia fierului se răspândeşte în 
toate direcţiile si numai după încă un mileniu (pe la 500 a. Chr.) uneltele şi armele de fier 
înlocuiesc definitiv pe cele de bronz în Europa barbară. Pe la 200 a. Chr. în cadrul statelor 
elenistice şi a Imperiului roman va fi definitivată tehnologia oţelului. 


În Asia de Est metalurgia fierului începe pe la 600 a. Chr., dar nu a fost importată 
din Orientul Apropiat sau din Europa (prin intermediul marii stepe eurasiatice), ci a fost 
descoperită pe loc, după cum o dovedeşte tehnologia de prelucrare a uneltelor. Dacă în 
apus artefactele se obțineau prin baterea fierului la cald, in China se folosea procedeul 
topirii şi turnării în forme. 

Şi "Lumea Nouă” a cunoscut metalurgia aurului, argintului şi cuprului, care erau 
prelucrate prin diferite metode, dar, în absenţa bronzului şi fierului, metalele au servit 
doar industriei de lux, uneltele şi armele fiind confecţionate în continuare din piatră. Cu 
toate că până la cucerirea europeană amerindienii au rămas practic în epoca pietrei, ei au 
dezvoltat civilizaţii remarcabile. 


3. SFÂRŞITUL COMUNEI PRIMITIVE; APARIŢIA ORAŞULUI STAT. 
(PRELEGERE) 
Etapa l. 


Pentru a putea vorbi de o adevărată civilizaţie care a depăşit stadiul 
primitiv, este necesar ca societatea respectivă să atingă anumiţi parametri: 

- relaţiile dintre oameni nu mai sunt bazate pe înrudire, ci pe 
vecinătate; în consecinţă clanul şi ginta face loc familiei restrânse (de 2-3 
generaţii), 

- iar zeii gentilici si totemurile de clan sunt înlocuite cu o divinitate 
tutelară a locuitorilor aşezării respective; 

- masa amorfă a comunităţii se structurează, apărând categorii si 
pături tot mai bine individualizate; 

- organizarea societăţii devine tot mai sofisticată şi pentru necesităţile 
administraţiei este inventată scrierea. 

Sub aspect arheologic diferenţierea socială este exprimată prin 
deosebirile tot mai pregnante dintre mormintele sărace şi cele bogate şi prin 
apariţia unor "însemne de rang” (podoabe sau sceptre, precum şi securi sau 
pumnale rituale). Trecerea de la sat la oraş şi apariţia construcţiilor 
monumentale sunt barometrul progresului organizării sociale şi politice. 


Felul cum aceste fenomene social-economice şi spirituale pot fi puse în evidenţă 
prin cercetările arheologice - singura sursă disponibilă pentru aceste vremuri - poate fi 
urmărit cel mai bine studiind în detaliu apariţia oraşului-stat în Orientul Apropiat. Primele 
agregări umane datează încă din mezolitic şi din perioada neoliticului preceramic A 
(PPNA), atunci când apar şi primele structuri monumentale. Vânătorii de la Gobelki 
Tepe, care au creat adevărate “temple”, nu locuiau încă împreună într-o mare aşezare. 
Elementul de coagulare l-a constituit sanctuarul legat de cultul strámosului comun şi al 
animalelor totem. Religia lor era una şamanică, dar întâlnirile şi banchetele comunitare 
trebuie să fi căpătat un caracter periodic. Similare sunt structurile de la Jerf el Ahmar, 
doar că aici în jurul clădirii circulare s-a înfiripat o aşezare permanentă. În faza PPNA 
edificiul comunitar servea atât ca depozit al rezervei comune, cit şi ca lăcaş de cult al 
morților. În faza PPNB încăperile cu scop cămări dispar şi clidirea capătă aspectul unei 
săli hexagonale, înconjurată d ebănci. De la Jerf el Ahmar provin şi primele obiecte (mici 
lespezi şi tăblițe de lut) cu însemne pictografice cu valoare simbolică. Aceluiaşi orizont 
cultural îi aparţine şi aşezarea de la Nevali Chori, din aceiaşi regiune Urfa (v. mai sus) şi 
care s-a dezvoltat în perioada neoliticului preceramic B (PPNB). Acum templul din centrul 
aşezării devine o clădire rectangulară. Statuia de vânător şi totemul cu vultur şi vânător 
arată că se menţine religia şamanică cunoscută din fazele anterioare. 

Aceleaşi caracteristici, uneori chiar mai evoluate se regăsesc la aşezările din zona 
mai joasă, Mureybet şi Abu Hureira în nordul Siriei, sau lerihon în Palestina. Aşezarea 
de la Mureybet, care îşi are începuturile pe la 9 600 şi durează până către 6 000, a atins 


2-3 hectare în faza Ill A-B, care corespunde lui PPNA. Aici putem urmări evoluţia de la 
clădirea centrală circulară, cu încăpere trapezoidală şi camelre adiacente, la edificiul cu 
încăpere hexagonală şi banchete. Tot de aici provin dovezi precoce ale cultului fertilităţii 
feminine, iar din PPNB (faza IV A-B) avem primele recipiente, întâi de piatră, apoi de 
ghips. Totuşi încă din faza IIIB sunt atestate creuzete şi mici cupe de lut ars. La rândul 
său aşezarea de la Tell Abu Hureira a atins 8 ha în perioada dintre 8.500-7.500 şi chiar 16 
hectare între 7.500 şi 6.500. Cu toate dimensiunile impresionante nu se cunosc de aici 
decât locuinţe modeste şi nici un edificiu comunitar, aspectul localităţii fiind acela al unu 
sat foarte întins. 

Dar dincolo de clădirea centrală cu rol social şi religios existentă în celelalte 
localităţi, noi elemente de urbanism pot fi semnalate în aşezarea de la lerihon, din prima 
jumătate a mileniului 9 (faza neoliticului preceramic A, PPNA), care atinsese 1,6 ha şi era 
înconjurată de un zid de piatră cu şanţ defensiv şi care a fost refăcut în mai multe reprize. 
Pe traiectul său apare chiar un turn cu scară interioară şi păstrat până la o înălţime de 
8,50 m. Şi aşezarea din faza corespunzătoare PPNB era fortificată. Ea a fost dotată în 
centrul său cu un templu rectangular, de felul celui contemporan de la Nevali Chori. In 
rest însă sezarea de la lerihon, cu locuinţe gentilice nu era decât un sat întărit, nicidecum 
un oras, aşa cum au afirmat cu empfazá unii arheologi. 

In concluzie, în perioada caldă şi umedă dintre “revoluţia agricolă” şi “catastrofa 
ecologică” aşezările umane progresează şi se structurează, dar nu depăşesc stadiul unor 
aşezări rurale. Chiar dacă apar edificii cu rol comunal, economic şi religios, sau chiar 
elemnete defensive, precum zidul de incintă şi turnul de observaţii, nu se poate vorbi în 
nici un caz de depăşirea stadiului gentilic de organizare a societăţii, sau despre aşezări 
cu caracter urban. 

În mileniile 6-4 societatea umană a evoluat în două zone distincte câtre primele 
civilizaţii ale Orientului Apropiat şi Mijlociu, cea egipteană şi cea mesopotamiană. În cazul 
Egiptului evoluţia s-a produs în estul Saharei şi pe măsură ce această zonă a început să se 
deşertifice, tot mai multe grupuri s-au retras către valea Nilului. Aici organizarea genitilică 
a fost rapid înlocuită de o societatea stratificată, câci o serie de etape fusesră parcurse 
deja în zona sahariană, motiv pentru care procesul de apariţie a statului este mai greu de 
urmărit în Egiptul propriu-zis (cf. expunerea în volumul dedicat Egiptului). În schimb în 
Orientul Mijlociu etapa neoliticului ceramic şi apoi cea a chalcolithicului este mai bine 
documentată, iar evoluţia satelor spre "târguri", sau alte forme de aşezare protourbană şi 
apoi câtre oraşele-stat mesopotamiene, poate fi urmăriti în detaliu. Cea mai cunosută 
aşezare a acestei perioade pre-urbane este Catal Hüyük din sudul Anatoliei. Începuturile 
sale coboară în faza aceramică din mileniul 7. Treptat, pe măsură ce semiluna fertilă s-a 
restrâns din cauza climatului tot mai arid, înălțimile munţilor Taurus si Antitaurus şi podişul 
înalt al Anatoliei au devenit zone înfloritoare. Aşezarea de la Catal Hüyük a atins nu mai 
puţin de 13 ha, durând până către 4 500 a.Chr.. De aici influenţele culturale s-au răspândit 
atât spre nord-vest, spre Balcani şi sud-estul Europei (cf. aşezările de la Dimini, Sesklo, 
Parta), cât şi spre sud-est, în zona montană a Mesopotamiei (clturile Hassuna, între 
6.000 si 5.000, în nord şi Samarra, între 5.500 şi 4.500, înspre sud). În a doua jumătate a 
mileniului 5 locuitorii lor au coborât în zona de câmpie, fondând viitoarele oraşe-stat ale 
civilizaţiei sumeriene (cultura Obeid). Acest proces este tratat în volumul dedicat 
civilizaţiilor mesopotamiene. 


DOCUMENTAŢIE SUPLIMENTARĂ 


MUREYBET  (sâpături Jacques Cauvin 1971-1974) a fost fondată în epoca natufiana 
(nivelul | A, aproximativ între 9 600 — 9 300 a. Chr.), iar în perioada următoare (9 300 - 9 
100 a.Chr.), corespunzând nivelurilor | B şi II, natifian târziu, început de neolitic aceramic, 
fostele locuinţe circulare semi-îngropate devin de suprafaţă, cu pereţi din piatră prinsă cu 
lut sau din chirpic. Abundenta surselor de hrană (e atest culesul sistematic al lintei şi 
vânarea aurocului cu săgeți) au facut ca în această parte a "semilunei fertile" comunităţile 
umane să nu se mai deplaseze pe mari întinderi pentru a-şi asigura subzistenta. 
Decorația interioară, cu bucranii (capete de tauri) şi coarne de auroc, sau siluetele 
feminine, ne introduc în lumea noilor credinţe. În mod vădit cultul fertilităţii a precedat 
agricultura propriu-zisă. 


Bibliograsfie: J. Cauvin, "Les fouilles de Mureybet (1971-1974) et leur signification pour 
les origines de la sedentarisation au Proche-Orient", in The Annual of the American 
Schools of Oriental Research 44, 1977, p. 19-48, 


Mureybet, faza Ill. Mic recipient 
de lut, dupa Cauvin 1977 


Mureybet, faza Ill. Plan al cladirii nr. 7 


Faza Mureybet Ill A (9 100 — 8 500 a.Chr) este caracterizată 
printr-o proto-agricultură, care coexistă cu vânătoarea. Case rotunde 
făcute din cărămizi crude sau din blocuri de calcar lipite cu lut. În 
centrul satelor se găsea câte o clădire circulară îngropată. Deşi îşi 
păstrează forma circulară, în interior pereţii despărțitori sunt rectilinii şi 
se întretaie în unghiuri drepte. 


Evoluţia clădirilor comunitare în Fazele Mureybet IIIA si IIIB, 
după J. Couvin 


Acum spaţiul locuit este structurat după funcţiile diverse îndeplinite de 
fiecare încăpere. Astfel se poate identifica un coridor de acces, o cameră de 
locuit, mai mare decât celelalte (având de obicei o banchetă de pământ), o 
bucătărie (unde este vatra de foc) şi mai multe cămări pentru provizii. 
Clădirea centrală trebuie să fi servit şi unor scopuri de cult, căci aici au fost 
descoperite statuete şi cranii îngropate. Tot acum se constată Adoptarea 
unor recipiente de piatră originare din zona Munţilor Taurus. Dimensiunile 
aşezării Mureybet pot fi estimate acum la 2-3 ha. 


În faza Mureybet III B (8 500 — 8 100) se practica grădinăritul primitiv. 
apar primele clădiri rectangulare, cu pereţi de piatră lipită cu lut şi tencuiți cu 
var. Cum încăperile sunt prea mici pentru a fi camere de locuit, au fost 
interpretate ca încăperi pentru provizii şi clădirile rectangulare drept 
hambare. Defunctii sunt înmormântați sub podelele caselor. În centrul 
aşezării se păstrează edificiul Mureybet III B, statuetă feminină de lut ars şi 
vascior cu rol cultic. 


JEF EL AHMAR este situat pe Eufratul 
Mijlociu, la 2 km de barajul de la Tichrin. Sapaturi 
1996-99, conduse de D. Stordeur. Pe acest loc 
s-au succedat 11 aşezări între cca. 9 500 si 8 
500 a.Chr., fiind cercetate in total 65 de 
locuinte. 

La Jerf el Ahmar cele mai consumate 
vegetale erau orzul şi lintea. Plantele au încă 
aspect sălbatec, dar prezenţa printre resturile de 
polen a urmelor de numeroase buruieni atestă 
existenţa câmpurilor cultivate, căci buruienile se 
dezvoltă cu precădere în astfel de condiţii. Doar 
câinele era domesticit. Se vânau însă intensiv 
gazele şi onagri (măgari sălbatici), precum şi un 
număr foarte mare de păsări. 


Satele din fazele finale aveau câte o 
locuinţă comunitară în jurul căreia erau dispuse 
cele private, familiare. O primă aşezare de acest 
fel cuprindea cel puţin 11 case şi era extinsă pe 
mai multe terase adiacente clădirii comunitare. 
Aşezarea următoare era amplasată pe o singură 
terasă şi avea casele dispuse circular în jurul clădirii comunitare. 

O astfel de locuinţă comunitară perfect păstrată era total îngropată în pământ. De 
formă circulară era divizată în 6 celule şi două banchete. Sub resturile acoperişului 
prăbuşit s-a găsit un schelet decapitat. După cum o arată desoperirile din epocile ulteriore 
craniile separate de corp erau păstrate în cadrul unui cult primitiv al stamosilo morţi. 
Poate că locuinţa nu servea numai la depozitarea alimentelor, ci avea totodată funcțiuni 
rituale. 


(c) ERS 2091 - Photo : Yves Gu ich a rd 


(EBS 2001 - Photo : Maga lis Roux 


Tot de la Jerf el Ahmar provine şi un chip 
miniatural de lut, una din cele mai timpurii reprezentări plastice umane din Orientul 
Apropiat. Foto. M. Boux 


Într-o locuinţă circulară incendiată, datată cu radiocarbon între 9.400 şi 9.200 
a.Chr. au apărut patru cranii de auroc, care trebuie să fi fost suspendate de pereţi. De 
altfel toate figurile gravate invocă animale periculoase, ca pisica sălbatică, şarpele sau 
scorpionul. 


Pentru prima dată în neoliticul Orientului 
Apropiat au fost decoperite la Jerf el Ahmar mici 
pietre şi plăcuţe de lut gravate cu figuri şi 
simboluri abstracte, un fel de pictrografe. Dacă 
unele incizii au un aspect decorativ, altele - prin 
complexitatea desenului sau întru-cât sunt 
repetate aidoma pe mai multe plăcute, - arată ca 
aceste semne ar fi putut să joace nu numai un 
rol magic, dar şi de ,aide-memoire" (un fel de 
„răboj” cu semne complexe, menite să ajute la 
memorarea unor date). 


Semne şi simboluri de la Jerf el Ahmar , după D. 
Stordeur, B. Jammous 


Satul ultimei faze, datat cu radiocarbon 8.750-8.600 era de asemenea organizat în 
jurul unei clădiri comunitare săpată în pământ. Ea avea tot formă rotundă, dar nu mai 
avea subdiviziuni. O unică banchetă hexagonală înconjura spaţiul central. Ea era placată 
cu lespezi pe care erau cioplite triunghiuri uşor reliefate. La intersecţia laturilor 
hexagonului se găseau stâlpi de lemn îmbrăcaţi în lut. Acesta nu mai poate fi un simplu 
depozit alimentar, ci trebuie să fi găzduit reuniuni sociale şi de cult. 


Bibliografie 
D. Stordeur, B. Jammous, D’énigmatiques plaquettes gravées néolithiques in 
Archéologia, 332, 1997, p. 36-41; D. Stordeur, Organisation de l'espace construit et 
organisation sociale dans le Néolithique de Jerf el Ahmar (Syrie, X*-IX* millénaire avant 
J.-C.), ín F. Braemer, S. Cleuziou si A. Coudart (eds.) : Habitat et Société, XIXe 
Rencontres internationales et d'archéologie et d'histoire d'Antibes. Antibes, APDCA 
1999, p. 131-149; G. Willcox, Charred plant remains from a late tenth millennium kitchen 
at Jerf el Ahmar (Syria), ín Vegetation History and Archaeobotany, 11, 2002, p. 55-60; D. 
Stordeur, Jer el Ahmar between 9500 and 8700 cal. b.C. A village at the outset of farming. 
A complex society., ín Transitions en Méditerranée, Colloque International, Museum de 
Toulouse, .2011, p. 12-16. 


GOBEKLI TEPE, în turceşte “deal cu burtă”, este un sit arheologic cercetat începând 
din 1994 de către o misiune germano-turcă, condusă de profesorul Klaus Schmidt. Situl 
se află pe cursul superior al Eufratului, lângă graniţa siriană, la 15 km de oraşul Sanilufra. 
Primul nivel de ocupaţie datează de pe la 9.500 a.Chr, din PPNA. În cadrul său 
apare cel mai vechi templu cunoscut, primul exemplu de arhitectură monumentală de pe 
Terra. După unii autori aici era o comunitate sedentarizată de culegători sistematici şi de 
vânători. Totuşi, conform ultimelor teste ADN grâul azi cultivat, creşte în mod natural pe 
Karacadag, la numai 30 km de acest sit, ceea ce indică faptul că aici este unul din 
punctele in care a început cultivarea plantelor în cadrul Semilunii Fertile. Aceleaşi date 
bazate pe genetică, foarte inexacte de altfel, arată că secara ar fi fost cultivată imediat la 
sud, în Siria, încă de pe la 11.000 BP (= 9 000 a. Chr.). In orice caz nu se poate exclude 
faptul că locuitorii lui Góbekli Tepe trecuseră la o formă incipientă de cultivare a plantelor. 
După cum arătam deja, în nivelul | apar structuri monumentale, de formă circulară 
sau ovală, cu un diametru de 10-30 m, construite din ziduri seci şi cu pilaştri monolitici în 
formă de T, înalţi de peste 3 m. Ele nu par să fi fost mari locuinţe comune, căci au fost 
decorate cu reliefuri figurate, fiind mai degrabă “case de reuniune” sau sanctuare. 


Gobekli Tepe, structuri megalitice circulare. 


Din nivelul II, datat 8.500 - 7.000 a.Chr., în plin PPNB, provin mai multe structuri 
megalitice circulare şi mai complexe, cu pereţii făcuţi din piatră neprelucrată prinsă cu lut 
şi care includ din loc în loc pilaştri monolitici în formă de T, înalţi de circa 3 m. Uneori 
constatăm existenţa a două ringuri (cercuri) concentrice de zid. O altă pereche de pilieri 
monumentali ocupă centrul structurii. Podelele sunt făcute acum din „terrazzo” (calcar 
ars), iar dealungul peretelui exterior se găseşte o banchetă. Cel mai mare interes îl 
prezintă reliefurile de pe pilastri, reprezentând vulpi, auroci, mistreți, vulturi, rate, 
scorpioni, furnici şi şerpi. Existau şi imagini tridimensionale de bouri şi vulpi. Cea mai 
surprinzătoare este prezenţa unei statui de dimensiuni naturale, reprezentând un „zeu 
vinator’, un strámos, sau un saman. 


Gobekli Tepe, 
pilastru cu 
reprezentarea 
unor vulturi 
plesuvi si a unor 
feline 


Astfel de pilastri cantaresc intre 
10 si 50 de tone si este nevoie cam de 
500 de oameni pentru a-i transporta de 
la cariera, aflată la aproape o jumătate 
de km şi până la locul sanctuarului. Un 
pilier neterminat se găseşte încă la faţa 
locului. El măsoară aproape 9 m, fiind 
mai mare decât pilaştrii puşi în operă. 
Probabil că la Góbekli Tepe era un grup 
de preoţi sau samani, care dirijau 
autoritar o asemenea masă de oameni 
şi o motivau pentru astfel de munci 
faraonice. Pana acum asemenea 
realizări erau puse pe seama unor 
societăţi bine structurate în urma 
revoluţiei agricole. Acum ele par să fi 
apărut inca în societățile de 
vânători-culegători sistematici. 

Gobelki Tepe, pilastru cu rate sălbatice 
în registrul superior şi un mistreţ în cel 
inferior. 

Este posibil ca un asemenea loc 
să fie unul pentru pelerinaje, unde 
veneau oameni de la mari distanţe 
pentru a face sacrificii diverse (în 
principal animale). Oasele găsite în 
acest sit au aparţinut unor gazele, cerbi, | l 
mistreți, capre, oi şi unui număr impresionant de păsări: vulturi şi rate. 


Nd 

GOBEKLI TEPE. Totem reprezentând mai multe 
personaje feminine în poziţie genitală (probabil nişte 
naşteri succesive). 


Profesorul Klaus Schmidt, conducătorul 
săpăturilor, este de părere că sistemul religios al 
locuitorilor de la Góbekli Tepe era unul de tip 
samanic. Pilastrii in formă de T ar putea reprezenta 
personaje mitologice sau figuri de stramosi. Dupa el 
s-ar putea sa existe o legătură cu credinţele 
religioase sumeriene. Conform tradiției din 
Mesopotamia cultivarea plantelor şi domesticirea 
animalelor au fost aduse cadou oamenilor de pe 
muntele Duku (Dulkug), care era locuit de divinitatile 
Annuna, nişte zei străvechi, fără nume individual. 
Această tradiţie ar putea fi o reflectare îndepărtată a 
începuturilor neoliticului în zona înaltă a Anatoliei şi 
a exportului „revoluţiei agricole” către Mesopotamia. 

În viziunea autorilor săpăturii cel mai 
spectaculos aspect legat de acest sit este că 
aşezarea nu a fost părăsită treptat, sau distrusă 
violent, ci ea a fost abandonată deliberat şi 
acoperită cu pământ, pentru a fi păstrată pentru 
posteritate. După experienţa mea de arheolog o 
astfel de încheiere este fantezistă. Mai firesc ar fi să 
ne închipuim că aceşti pilaştri au fost făcuţi ca să 
susţină ceva, în speţă un acoperiş de lemn şi crengi, 
peste care s-a aşezat un strat de glii, tehnică bine 
documentată în multe părţi. Văzute de la exterior 
structurile circulare vor fi avut aspectul unor tumuli 
(movile), une din cele mai primitive forme 
arhitectonice. 


S. Scham, The World's First Temple, în 
Archaeology Magazine, 61/6, 2008; 

cf. Wissenschaft 8, 2000 si 1/ 2002 
<http://www.urgeschichte.org/DieBeweise/ 
GobekliTepe/gobeklitepe.htm>_; C. C. Mann, 
V.J. Musi (fotograf), The Birth of Religion, in National Geographic, June 2011; 
cf. http://science. nationalgeographic.com/science/ 


archaeology/photos/gobekli-tepe/#/gobekli-entryway 35419 600x450.jpg; 
cf. şi C. Stănculescu, 2012: 


http ://www.descopera.org/gobekli-tepe-locul-unde-s-a-nascut-religia 


NEVALI CORI: sit aflat la o înălţime de 490 m faţă de nivelul mării, în zona dealurilor 
piemontane ale munţilor Taurus, pe un afluent al Eufratului, actualmente inundat de 
barajul Atatürk, împreună cu antica Samosata. La numai 20 km spre sud-est e amplasat 
Góbekli Tepe, care aparţine aceluiaşi context cultural, dar este mai vechi cu un mileniu. 
Săpăturile de salvare au fost executate în 1993 de către o echipă a Institutului Arheologic 
German din Istanbul, condusă de prof. Harald Hauptmann, de la univ. Heidelberg. 

Din punct de vedere cronologic Nevali Cori se situează în perioada mijlocie şi 
finală a PPNB. Începuturile sale urcă până la 8.400 a.Chr., unde se datează trei probe cu 
radiocarbon. Acest orizont temporal se plasează la nivelul Mureybet IVA. La Nevali Cori 
cultivarea grâului se datează abea de pe la 7.200 a.Chr. Sfârşitul aşezării atinge mileniul 
VI a.Chr. Au fost descoperite în total 22 de clădiri, sanctuarele fiind orientate constant 
spre sud-vest. 


Un astfel de sanctuar- templu 
este asa numita «clădire 
centrală », datată cu 
radiocarbon la 8.000 a. Chr. Ea 
este o constructie rectangulara 
de dimensiuni monumentale (16 
x 12 m), partial îngropată in 
rampa unei coline. Zidurile seci, 
din piatră atent aleasă, 
includeau din loc în loc pilastri în 
formă de T, înalţi de 3 m. Alţi doi 
5 pilieri erau amplasati în centru. 

SR pre, ber T Nu este clar dacă cei doi erau 
ES mima suficienţi pentru susţinerea unui 
D acoperiş (probabil în două ape). 


‘es ` Ë stëtze 


Nevali Cori, templul rectangular, după Hauptmann. 


La Nevali Cori au apărut cele dintâi statui în mărime 
naturală din lume. Cea mai interesantă descoperire este un cap 
de dimensiuni umane, având pe creştet şi ceafă o meşă de păr, 
asemenea unui şarpe, o modă larg răspândită în spaţiul eurasiatic. 
Au fost descoperite de asemenea statui ale unor oameni şi 
vulturi, sau după alţii nişte oameni-pasăre. 


Nevali Cori, cap cu mesa pe ceafă 


Nevali Cori, totem cu om şi vultur în mărime naturală. 


În plus tot aici au fost găsie nu mai puţin de 100 de figurine de lut, cu aspect uman, 
interpretate ca ofrande sau statui votive. Ele au fost arse la temperaturi de 500-600 
grade, dovedint stăpânirea meşteşugului ceramicii înainte de apariţia vaselor de lut. 

Sub podeauau uneia dintre locuinţe s-a găsit un craniu uman acoperit cu lut, modă 
ce se va răspândi în tot Orientul Apropiat. 


Bibliografie: H. Hauptmann, Nevali Cori, Architektur, în Anatolica 15, 1988, 
p. 99-110; idem, Frühneolithische Steingebáude in Südwestasien. In: Karl W. Beinhauer 
et al., Studien zur Megalithik: Forschungsstand und ethnoarcháologische Perspektiven / 
The megalithic phenomenon: recent research and ethnoarchaeological approaches 
(Mannheim : Beier & Beran, 1999). Beitráge zur Ur- und Frühgeschichte Mitteleuropas 
21; M. Morsch, Magic figurines? A view from Nevali Cori, in: H.G.K. Gebel, Bo Dahl 
Hermansen and Charlott Hoffmann Jensen. (Hrsg.) Magic Practices and Ritual in the 
Near Eastern Neolithic. (Berlin: ex oriente, 2002) SENEPSE 8. 


IERIHON (Jericho). Noi elemente de urbanism se înregistrează în zona Palestinei. 
Astfel aşezarea de la lerihon, din prima jumătate a mileniului 9 sau 8 (depinde de 
cronologie = faza neoliticului preceramic A, PPNA), care atinsese 1,6 ha, era deja 
înconjurată de un zid de piatră care a fost refăcut în mai multe reprize. Zidul are o 
grosime de 1,75 m şi s-a mai păstrat până la o înălţime de 3 m (în spatele său era o 
umplutură de pământ ce s-a păstrat până la o înălţime de 5 m, ceea ce arată că zidul va fi 
avut iniţial peste 6 m înălţime). In faţa sa există un şanţ de 9 m lăţime şi 3 m adâncime. Pe 
traiectul zidului apare la un moment dat un turn circular (cu un diametru de 9 m la bază) şi 
înalt de 8,50 m, care era dotat cu o scară interioară. Turnul a fost de două ori refăcut. 


fátuiala externă ropte 
a turnul 


noul zid de incintă 


, intrare 


sant 


delensiv 


vechiul zid 
do inuinta 


IERIHON. SECŢIUNE PRIN TURN 


(după Müller-Karpe 1968, Taf. 105/19 


IERIHON. IMAGINE A TURNULUI 


În jurul turnului se găsesc încăperi circulare cu pereţii tencuiți, partial îngropate şi 
care serveau ca depozite. Casele în această fază au fost construite din cărămizi uscate la 
soare şi aveau formă circulară, pereţii fiind boltiti. Adeseori sub podeaua de lut a caselor 
s-au efectuat înmormântări. Multe schelete sunt de copii şi unele sunt lipsite de cap, ceea 
ce poate duce cu gândul şi la "ofrande de construcţie”. 


După o întrerupere locuirea este reluată (faza a treia = neolitic preceramic B, datat 
în mileniul 8 sau 7). Acum apar case rectangulare şi cu ziduri de cărămidă uscată la 
soare, pe un fundament de piatră. Ele au dimensiuni impresionante (6,5 x 4 m sau 7,5 x 3 
m) şi corespund unei ginti. Intre ele apar încăperi de provizii de mici dimensiuni. 

Două dintre structurile de mari dimensiuni au fost categorisite drept sanctuare, 
căci prezintă unele particularităţi. Prima are într-unul dintre pereţi o nişă rectangulară în 
care era aşezat pe un soclu circular un bloc prismatic de piatră. A doua are în mijloc o 
adâncitură rectangulară (de 6 x 4 m) asemenea unui bazin. Şi acum se constată 
înmormântări în locuinţe şi depuneri de cranii, unele acoperite cu un strat de lut, modelat 
după chipul uman şi pictat sau decorat cu scoici pe post de ochi şi gură. Şi în această a 
doua fază aşezarea de la lerihon avea un zid defensiv de incintă, 
construit din bolovani de mari dimensiuni, dar mai neglijent aşezaţi decât la zidul 
precedent. 


IERIHON: Sanctuarul cu 
obelisc în nişă. 

(după Müller-Karpe 1968, Taf. 
105/20). 


Asezarea de la lerihon din mileniile 9 si 8 a fost categorisitá drept urbaná de cátre 
descoperitoarea ei (K. M. Kenyon), dar asa cum bine preciza Deshayes, mai degrabá "in 
imprejurarea de fata sá fi fost victimele unei inflatii verbale". Intr-adevár casele modeste si 
de aceleaşi dimensiuni, arată cá ne aflăm în fata unei comunităţi gentilice, egalitare. 
Fortificația va fi fost construită de către întreaga comunitate, căci nimic nu indică o 
diviziune a muncii. În lipsa celorlalţi factori ce definesc mediul urban, nu putem conchide 
decât că lerihonul mileniilor 9 şi 8 a. Chr. nu a fost decât un sat preistoric întărit. Chiar 
turnul era mai degrabă unul de observaţie decât unul cu rol defensiv. 


Săpături: Tel -es - Sultan, 1952-1958, Kathleen Mary Kenyon. 
Bibliografie: K. Kenyon, Early Jericho, in Antiquity 26 (1952), 116-122; K.Kanyon, 
Digging Up Jericho, London, 1957 


AIN GHAZAL este situat la circa 50 de km de lerihon şi îşi are începuturile în mileniul 8 
pe la 7 200 a. Chr. în PPNB. După circa un mileniu, pe la 6 000 a.Chr. aşezarea crescuse 
până la 15 ha (de circa 4 ori mai mare decât lerihonul din aceiaşi periodă). 


Ain Ghazal, statuie feminină de lut şi 
busturi geminate 


Pe 
la 6 500 a.Chr. când aşezarea era inca de dimensiuni reduse (2 ha), apar primele 
sculpturi antropomorfe, de fapt cranii acoperite cu lut, similare celor din lerihon si care 
ilustrează cultul strămoşilor. Noutatea reprezentată de statuile de lut de dimensiuni 
umane de la Ain Ghazal constă din figurine feminine întregi (aşa numitele Venere), 
probabil imagini ale mamei primordiale, tramosul ultim al clanului, precum şi de busturile 
duble, care nu au fost încă deplin explicate. 

In secolele următoare aşezarea a cescut considerabil şi se constată abandonarea 
vânătorii în favoarea creşterii animalelor domesctice (vite si porci, probabil şi oi), pusă de 
cercetători pe seama defrisarilor masive, care au dus la dispariţia vânatului. 

Dacă în prima periodă predominau locuinţele familiale individuale, în cea de a 
doua prevalează marile locuinţe commune, cu etaj, unde la parter era depozitul de 


alimente. Tot acum (după 6 500 a.Chr.) de la cultul familial, sau de clan se face trecerea 
treptată câtre un cult comunitar. Sanctuarele familiale aveau la început o formă circulară 
(cu un diametru de numai 3 m) cu un altar în centru. El pare să fi servit unui cult al focului 
câci dedesubt se află o mica camera de ventilaţie, alimentată de canale de aeraj ce 
comunicau cu exteriorul. 


Ain Ghazal sanctuar familial de 
formă circulară şi sanctuarul 
comunitar. 


Sanctuarul comunitar are 
dimensiuni considerabile în raport cu 
edificiile anterioare si nu mai este = — 
situat printre locuinte, ci in afara yonei acestora. Compartimentele multiple si altarele de 
lut ars conferă caracterul public al acestui edificiu sacru. Se pare câ după catastrofa 
ecologică de pe la 6 200 a.Chr. aşezarea de la Ain Ghazal a intrat în criză şi locuitorii sai 
s-au vázut siliţi să renunţe la izolarea familial şi să recurgă la o organizare comunitară, 
bazată mai degrabă pe vecinătate decât pe legâturile de sânge. Autorii săpăturilor pun 
situaţia de criză pe defrişările efectuate de locuitorii aşeyării de la Ain Ghazal, dar în 
realitate degradarea mediului în sensul deşertificării a fost cauzată de factori climatic 
globali. 


Bibliografie: G. O. Rollefson, /nvoking the Spirit Prehistoric religion at Ain Ghazal, 
Byblical Archaeological Society, online archive, 1998. 


CATAL HUYUK a fost o aşezare mult mai mare, de cca 13 ha, fondată încă de la 
începutul mileniului 7, in perioada neoliticului aceramic, aşa cum s-a arătat mai sus. Se 
pare că în Anatolia schimbările climatice nu au avut un impact atât de mare şi ca în 
perioada neolicului ceramic aşezarea de la Catal Hüyük a prosperat. 


XE d S ETUR d 
ORRIN C. SHANE, II/SCIENCE MUSEUM OF MINNESO 


Nu numai dimensiunile neobisnuite dar si existenta caselor cu etaj sunt elemente 
urbane. La acestea se adaugă dovezile de stratificare socială si de proprietate privată 
amintite anterior. Dar de fapt casele, din cárámida uscatá la soare (ca degresant s-a 
folosit nisip sau paie) si cu bárne de lemn fasonat (incepánd cu nivelul X), erau 
îngrămădite una în alta, sau una peste alta (de unde rezultă etajarea), fiind grupate la 
întâmplare în jurul unor curţi interioare, accesibile pe scări exterioare si prin intermediul 
unor trape din tavan, fără străzi sau vreo piață publica. Spre deosebire de aşezările 
indienilor pueblo din sud-vestul Statelor Unite, cu care a fost adesea comparat, la Catal 
Huyuk fiecare ansamblu are proprii pereţi, uneori fiind lăsat chiar un interstitiu între 
locuinţe. 

Elementul esenţial în intelegrea structurilor familiale şi sociale din aşezare îl 
constituie locuinţele, care cuprind numeroase încăperi tencuite în alb şi ordonate în jurul 
uneia centrale, de obicei mai mare (de circa 4 x 5 m), care avea pereţii pictaţi. Acestea 
serveau drept sanctuar. Din circa 300 de locuinţe săpate 80 au pereţii pictaţi, putând fi 
interpretate drept sanctuare familiale, unde se desfăşura cultul strămo;ilor. Dintre ele 
unele sunt mai ample fiind dedicate marilor zeități ale fertilităţii masculine si feminine. 


Catal Hüyük. Plan (după Mellaart 1967) şi 
pictură murală cu planul ideal al asezárii. 


Din lăcaşele de cult provin bucranii de lut cu coarne reale, simboluri ale forţei 
creative masculine şi mamele sau figurine ceramice în poziţie genitală (de naştere), 
simboluri ale fertilităţii feminine. 

Picturile murale, efectuate cu roşu, verde, negru şi galben, erau fie pur decorative 
(cu motive geometrice, numite şi "textile"), fie figurative, reprezentând tauri, cerbi, 
vânători şi dansatori. Impresionante sunt mai ales scenele de jocuri cu taurii, similare cu 
cele de mai târziu, din palatul de la Cnossos. 


În interiorul sanctuarelor s-au 
descoperit numeroase figurine 
de lut, reprezentând cu 
precădere personaje feminine, 
zeițe ale fertilităţii, intruchipare a 
"Marii Mame" (de exemplu “zeiţa 
cu lei”, pe care grecii şi romanii o 
adorau sub numele de Cybele şi 
care era originară din Anatolia). 


Catal Hüyük, Marea Zeita 
flancată de lei. 


Cybele, Marea Mamă din 
Anatolia, statuie de epocă 
romană. 


Si în alte situri s-au gâsit astfel de figurine feminine, unele 
reprezentând treimea sacră Zeta Mamă, Zeița Fiică si 
Pruncul Divin, căreia îi corespunde la greci triada eleusina, 
Demeter, Core şi Triptolem, dovadă a caracterului ancestral 
al cultelor argeste (legate de fertilitatea ogoarelor). După alte 
interpretări Marea Zeiţă avea o triplă natură, aceea de 
fecioară, femeie matură - mamă şi femeie în vârstă, această 
triplă stadialitate fiind pusă în legătură cu fazele Lunii, iar tripla 
sa natură cu cele trei lumi: celestă, terestră şi subpământeană. 


Zeiţă cu aspect batracian (de broască) în poziţie genitală 


(de naştere). 


Aceste sanctuare, fiecare specific unei locuinţe anumite, sunt de fapt nişte lăcaşe 
de cult ale fiecărui clan în parte. Inexistenta unui templu comun pentru întreaga 
aşezare dovedeşte că societatea era încă una gentilică, fiecare clan având propriul 
totem. Craniile umane şi picturile murale reprezentând vulturi care atacă leşuri 
decapitate par a se lega de cultul strămoşilor. 


Încăperile obişnuite, ca şi sanctuarele, aveau de-a lungul pereţilor banchete scunde de 
lut, pentru şezut sau dormit. Sub acestea s-au găsit numeroase morminte (peste 500 
până în 1965), în majoritate de femei şi copii. Oasele erau depuse în mici lăcaşuri, după 
ce leşurile fuseseră mai mult timp expuse şi părţile moi putreziseră. Faţă de numeroase 
înmormântări sărace există şi câteva foarte bogate. Acestea din urmă au ca inventar 
spatule de os, oglinzi de obsidian, mărgele de cupru, ace de os pentru prinderea 
veşmintelor, brățări de marmură, sau inele de os şi cupru, în cazul mormintelor feminine, 
respectiv arme (vârfuri de suliță şi de lance, pumnale şi răzuitoare de obsidian) sau 
sceptre de paradă cu capetele de marmură sau calcar, ori pumnalele ceremoniale cu 
lama de obsidian şi mâner de fildeş, reprezentând şerpi incoláciti in formă de "8", în cazul 
mormintelor masculine. Nu este vorba despre o pătură mai bogată din cadrul obstii, ci de 
şefi de clanuri, care poartă simbolurile şi însemnele specifice poziţiei lor. 


Pumnal ceremonial (L=10,3 cm) dintr-un mormânt masculin, descoperit în sanctuarul VI.B.29 
(după site-ul lui M. Fuller, N. Fuller, Si. Louis Community College, 2012) 


La fel, ştampilele de lut, găsite câte una în fiecare casă, începând cu nivelul IV 
(datat pe la 5.250 a. Chr.) dovedesc divizarea proprietăţii comune asupra bunurilor de 
consum şi rezultatelor muncii, dar nu în favoarea unor indivizi, ci a familiilor gentilice. 


În concluzie aşezării de la Catal Hüyük din mileniile 6-5 a. Chr. îi lipsesc încă 
o serie de elemente pentru a fi caracterizată măcar drept protourbană, cu atât mai 
puţin drept una urbană, cum ar rezulta chiar din titlul monografiei lui J. Mellaart. Ea 
a fost un întins sat, încă gentilic. 

În mileniile 6 şi 5 a. Chr. unele comunităţi agricole din Balcani şi din bazinul Dunării 
au întrunit de asemenea o serie de caracteristici protourbane de inspiraţie central 
anatoliană. Un prim jalon îl constituie aşezările neolitice din Tesalia, de la Sesklo şi 
Dimini. Aşezarea de la Sesklo a fost cercetată la începutul secolului XX si apoi din nou 
în anii '50 (Principalele publicaţii: Ch. Tsounas, Hai protoistorikai akropoleis Dimeniou kai 
Sesklou, 1908 şi D. R. Theocharis, Thessalika 1, 1958, p. 74 sqq). Ea se găseşte pe o 
movilă de 100 x 45 m, unde straturile arheologice au o grosime de 3-6 m. In timp locuirea 
se întinde aici de pe la 5 750 şi până după 3 000 a. Chr.. După primele cercetări au fost 
stabilite trei faze mari de locuire, | (circa 5 500 - 4 750 a. Chr.), cuprinzând nivelurile 1-3 şi 
caracterizată prin ceramica ce poartă numele aşezării de la Sesklo, Il (cca. 4 750 - 4 000 
a. Chr.), cuprinzând nivelurile 4-5 şi caracterizată prin ceramica numită după aşezarea de 
la Dimini şi III (post 4 000 a. Chr.), cuprinzând nivelurile ulterioare. Noile săpături au dus 
la descoperirea unei faze anterioare, numită "proto Sesklo” si care începe pe la 5 750 a. 
Chr.. Aşezarea din faza Sesklo era alcătuită din numeroase case cu pereţi de lemn şi 
chirpic pe fundaţii de piatră. Ele au un plan rectangular şi cuprind 1-3 încăperi. Aşezarea 
de la Sesklo era înconjurată de un zid de incintă din piatră. 


Sesklo, plan al celor două 
faze ale aşezării. Cu roşu 
închis prima fază, cu ocru a 
doua. Planîntregit al fazei II 
cu megaroonul (după 
Ministry of Culture and 
Sports, 13th Ephorate of 
Prehistoric and Classical 
Antiquities). Sus reconstituire 
a primei aşezări. 


Între un sat întărit şi o reşedinţă elitară, de felul unei cetăţi, a fost aşezarea din faza Dimini, 
care avea o incintă şi mai redutabilă. Casele aveau tot fundaţii de piatră şi pereţi de 
chirpic. Dintre ele se remarcă în centru o clădire rectangulară, cu trei compartimente 
succesive şi un antreu. În epoca istorică grecii numeau acest gen de clădire "megaroon" 
şi este evident că edificiile din epoca bronzului şi din prima vârstă a fierului, din care 
derivă însuşi templul grec, îşi au originea în plin neolitic. Prima încăpere, cea mai mare, 


avea 8,25 x 8,5 m şi pereţi de 60 cm grosime, ce s-au păstrat până la o înălţime de 1,3 m. 
In zona ei centrală au fost găsite trei baze de coloane de lemn dispuse în triunghi şi lateral 
o vatră de foc rectangulară. A doua încăpere era accesibilă printr-o uşă de 90 cm lăţime şi 
cuprindea două platforme semicirculare dispuse lângă peretele din spate 

Aşezarea de la Dimini a fost cercetată de acelaşi Ch. Tsountas şi publicată 
împreună cu cea de la Sesklo. Din păcate stratigrafia este mai puţin clară, iar certă este o 
singură fază (4 750 - 4000 a. Chr.), numită după această aşezare. In schimb resturile 
arhitectonice sunt mai bine păstrate decât cele din nivelul contemporan de la Sesklo şi 
sunt mai monumentale. Movila are o suprafaţă de 100 x 90 m şi o înălţime de 16 m. Faţă 
de satul întărit de la Sesklo, unde amplasarea locuinţelor era aleatorie, din punct de 
vedere planimetric aşezarea de la Dimini este foarte clar structurată, evidentiindu-se o 
adevărată "ierarhie a edificiilor”. Pe vârful colinei se găsea o incintă cvasi rectangulară 
de piatră (cu colţurile uşor rotunjite) ce închidea o curte cu un megaroon în poziţie 
dominantă şi câteva clădiri anexe. Prin urmare aşezarea de la Dimini se situază între un 
sat întărit şi o cetate, reşedinţă a unor elite. 


Aşezatrea de la Dimini, fotografie aeriană (sus) 
şi plan după Ch. Tsountas (stânga). 


Megaroonul era amplasat pe latura opusă 
intrării monumentale în formă de rampă. El consta 
— dintr-o încăpere principală de 6,35 x 5,5 m, 
precedată de un fel de cerdac şi urmată de o a doua încăpere, de 6, 35 x 4,5 m. In cerdac 
s-au găsit urmele a două baze de coloană de lemn, iar în prima cameră încă două baze 
similare şi o vatră circulară. Pe pantele movilei se mai află alte şase sau şapte incinte 
succesive, care închid între ele locuinţele obişnuite. Pe laturile de nord, sud şi est există 
câte o rampă de intrare, asemenea unei străzi în pantă. Ca număr de locuitori aşezarea 
de la Dimini nu depăşeşte dimensiunile unui sat dar, ansamblul arhitectonic, prin 
coerenţa organizării interne şi prin ierarhizarea spaţiilor, dovedeşte existenţa unui grup 
capabil să conceapă un plan de anvelgură şi a unei organizări sociale în stare să 
realizeze un atare proiect. In vârful dealului se găsea spaţiul de reuniune al comunităţii şi 
templul unic (megaroonul), dovadă că zeii clanurilor se uniseră într-o divinitate a 
întregului grup, care îl prefigurează pe "zeul cetăţii”, divinitatea poliadá. Asezarile de la 
Sesklo şi Dimini de la sfârşitul mileniului 6 şi din mileniul 5. a. Chr. au dimensiuni reduse 
în comparaţie cu un adevărat oraş şi nu există suficiente indicii ca aceste localităţi să fi 
fost centrul vreunui unui teritoriu agricol mai extins, drept pentru care le putem categorisi 


cel mult drept aşezări protourbane. În faza Sesklo din mileniul 6. a. Chr. apar aici ştampile 
de lut, similare cu cele de la Catal Hüyük si care indică existenţa proprietăţii private, 
probabil familiare. Este vorba despre familii agnatice (de trei generaţii) sau familii simple 
(de una două generaţii) dacă judecăm după faptul că locuinţele de 1-3 camere atestă 
spargerea marilor familii gentilice în unităţi mai mici. La Dimini în mileniul 5. a. Chr. apar 
chiar fusaiole decorate cu semne magice, sau simboluri abstracte, care reprezintă o 


formă incipientă de scriere (aşa numita "scriere sacră”), care apare şi în zona noastră în 
aşezări aparţinând culturii Vinéa-Turdas. 


Asezarile de tip "tell" (adică movile formate prin suprapunerea succesivă a mai 
multor aşezări) au apărut în zona Banatului românesc pe la mijlocul mileniului 6 (conform 
datelor radiocarbon calibrate, circa un mileniu mai târziu conform cronologiei tradiţionale) 
şi au durat circa un mileniu. In perioada corespunzânt fazei A şi B a culturii Vinéa-Turdas 
ele au avut un caracter protourban, similar cu al agezárilor din Grecia şi chiar din Anatolia. 
pe măsură ce avansăm spre chalkolithic ele regresează însă. 

Dintre siturile din zona Dunării mijlocii cea ma spectaculoasă este cea de la Parta. 
Stratigrafia tell-ului de la Parta este complexă şi au putut fi identificate 7 niveluri diferite, 
dintre care nr. 7-4 sunt preistorice (nivelurile 7-5 aparţin fazei II-III. a “culturii Banatului”, 
corespunzând în linii mari etapei Vinca B-C, 4 500 - 4 000 a. Chr., respectiv 5300 şi 4950 
a. Chr. după datele calibrate, iar nivelul 4 aparţine culturii Tiszapolgâr din perioada 
eneolitică). În epoca sa de maximă expansiune (nivelurile 7b-6) locuirea se întindea de-a 
lungul malului Timişului pe aproximativ 250 m. Din cauza eroziunii râului nu se cunoaşte 
lăţimea aşezării, dar se pare că ea va fi acoperit în total o suprafaţă de circa 5-6 ha. Pe 
laturile de vest, nord şi est ale aşezării (cea de sud fiind protejată de cursul Timişului), a 

fost identificat un sistem defensiv alcătuit din patru şanţuri succesive şi tot atâtea palisade, 
amplasate în buza escarpei interioare a fiecărui şanţ. Este posibil ca nu toate patru să fi 
funcţionat concomitent, mai ales că sistemul defensiv a fost în uz până în faza 6b, când 
apariţia purtătorilor culturii Vinca C a pus capăt în mod violent aşezării de la Parta. In 
spatele fortificațiilor exista un spaţiul de 15-20 m, lăsat în mod intenţionat liber, pentru a se 
evita proiectilele şi săgețile incendiare. 

In nivelul 7b au fost identificate numeroase locuinţe rectangulare de suprafaţă, de 6 x 5 
sau 5 x 4 m, cu pereţi din împletitură de nuiele lipită cu lut şi având de regulă în zona 
centrală o vatră şi patru stâlpi care susțineau "etajul" (probabil o podină). Unele locuinţe 
erau dotate şi cu o verandă, iar în unele cazuri interiorul era compartimentat. Aceste case 
erau grupate în general două câte două şi aliniate pe direcţia est-vest, fara a se putea 
vorbi totuşi despre o tramă stradală. In schimb în centru distingem un spaţiu mai larg şi 
două clădiri mai mari decât locuinţele familiale propriu-zise (având câte 12,6 m lungime si 
7 m látime). 


zc 


Parta, faza 7b, sanctuarul 1. 

Reconstituire artistică după 

Lazarovici, Draşoveanu, ` ho 
Maxim 2001, Fig. 166b cu 


Materialul arheologic (printre care se numără altare pentru ofrande, statui de lut si 
stâlpi de lemn, toate decorate cu bucranii), permite identificarea clădirii aflate la sud cu un 
lăcaş de cult, un sanctuar unic al întregii comunităţi. Cealaltă clădire servea probabil unor 
întruniri laice, fiind ceea ce se poate numi "casa tribului", prin analogie cu o serie de 
populaţii primitive. 


In nivelul 7c, şi ulterior în nivelul 6, se adaugă noi case pe lângă cele anterioare, 
respectându-se orientarea generală. De altfel locuinţele par să fi fost folosite timp de mai 
multe generaţii. Noile case erau construcţii trainice cu podele de lut, cu pereţi din 
împletitură de nuiele şi platforme suspendate, folosite probabil ca poduri pentru uscarea 
plantelor şi păstrarea alimentelor. Unele puteau funcţiona şi ca dormitoare. Parii solizi din 
pereţi arată preocuparea pentru soliditatea construcţiei. 


PARTA 


Patru locuinţe grupate grupate, reconstituire ideală. Două din ele sunt case de locuit 
cu mai multe încăperi, iar două au rol gospodăresc, de bucătărie şi depozit. (după 


Lazarovici, Draşoveanu, Maxim. 2001, coperta din spate). 


Locuinţele au devenit la un moment dat înghesuite una în alta, dovadă a sporului 
demografic. Acum ele se grupează câte patru, probabil ca urmare a modificării relaţiilor 
familiale anterioare şi a existenţei unor reglementări privind proprietatea. Practic aceste 
locuinţe "bloc" erau alcătuite din câte două baterii de edificii. Unul mai mic si 
necompartimentat, servea mai degrabă ca o anexă gospodărească, găzduind cuptoate, 
războaie de ţesut şi recipiente pentru păstrarea alimentelor. Edificiul de locuit era mai 
mare şi cuprindea mai multe încăperi unde se desfăşurau de asemenea şi activităţi 
lucrative. Nu este exclus ca locuinţele mai mici să fi fost ocupate de "vechea generaţie", 


iar cele mai spatioase de generaţiile mai noi ale aceleiaşi familii agnatice. In schimb în 
nivelul 5 (corespunzător etapei Vinca C) toate locuinţele erau mici, fiind adecvate unor 
familii simple. Refacerea pe parcursul mai multor secole a locuinţelor pe acelaşi 
amplasament, ca şi nevoia etajării sau gruparea în "blocuri", arată cá exista o proprietate 
privată, transmisibilă, cel puţin asupra locului de casă. 

Peste sanctuarul nr. 1 a 
fost construit unul nou, 
după acelaşi plan şi fix 
în acelaşi loc, care era 
evident spaţiul sacu al 
comunităţii. Noul 
edicficiu de cult, 
măsurând 11,6 x 6 m, 
are aspectul unui 
megaroon, cu două 
încăperi aproape 
egale, dar spre 
deosebire de acesta 
templul de la Parta 
avea două intrări, la ambele capete. Pereţii erau din pari şi împletitură de nuiele, lipită cu 
lut. O primă intrare exista pe latura scurtă de vest. Pe aici pătrundeai într-o primă 
încăpere a cărei jumătate răsăriteană avea două compartimente, delimitate de pereţi joşi. 
Aceste despartituri serveau la depunerea ofrandelor şi la libaţii (dealungul peretelui 
nordic mai era o construcţie joasă cu un idol cu cap de taur). De o parte şi alta a peretelui 
despărțitor dintre încăperea de est si cea de vest se afla un altar pentru libatii şi sacrificii, 
ce avea în ambele camere o lungime de 2,5 m. 


Sanctuarul din faza 6b. Plan şi reconstituire (după 
Lazarovici, Draşoveanu, Maxim 2001, Fig. 178, 
respectiv Fig. 180 


Cea de a doua încăpere (cea răsăriteană) avea şi ea două compartimente şi apoi 
un spaţiu liber. Aici intrarea principală se făcea dinspre est, printr-o uşă ce avea deasupra 
ei o nişă în care se găsea un bust cu bucraniu (cap de taur). Tot în peretele estic mai 
exista o deschidere largă, ca o vitrină prin care se putea vedea marea statuie de cult 
(înălţime aproximativă 1,75 - 1,9 m), ce era găzduită de încăperea estică. Este vorba 
despre un grup statuar de lut şi care cuprindea două personaje îndreptate spre privitor, 
unul cu cap de taur, reprezentând principiul fecundității masculine, celălalt feminin, cu un 
pântece proeminent. Statuia a fost distrusă intenţionat în momentul dezafectarii 
sanctuarului. Un alt element legat de dualitatea sexelor apare pe peretele extern de vest 
al sanctuarului, unde era figurat din lut discul lunii străpuns de un orificiu circular 
reprezentând soarele. La echinocțiul de toamnă, datorită orientării speciale a clădirii, 
lumina soarelui pătrundea prin orificiul circular şi apoi, printr-un alt orificiu similar practicat 
în peretele despărțitor al celor două încăperi, cădea pe grupul statuar. Sensurile 
astronomice, legate de ritmurile naturii sunt aici evidente. Altare portative, vase rituale (de 
exemplu o amforă cu chip uman stilizat), completează descoperirile, care se aseamănă 
în multe privinţe cu cele de la Catal Hüyük. 


Grupul statuar de cult, 
reconstituire grafică 
după Lazarovici, 


Draşoveanu, Maxim 
2001, Fig. 18, 
respectiv restaurare în 
Muzeul Banatului, 
Timişoara. 


Casa tribului era tot un 
megaroon de 11,6 x 6 m, 
aflat imediat la nord de 
sanctuarul 2. Peretii erau 
construiti din pari verticali 
şi orizontali, legati cu 
nuiele şi chirpic. Peste o 
parte din încăpere se ridica 
o platformă cu rol de etaj. 
Cu excepţia a numeroase 
bile de praştie, făcute din 
lut, restul materialului 
arheologic este 
sărăcăcios, dovedind că 


" : " "- — - — aici nu se locuia permanent 
Casa tribului”, reconstituire grafică după Lazarovici, (din casele propriu-zise 


Draşoveanu, Maxim 2001 š Fig. 115 provin cantitàti mari de 

ceramicá si alte obiecte 

uzuale. Faptul că alături de sanctuarul comun există si o "casă a tribului” arată că o serie 

de activităţi publice, ca judecatile spre exemplu, se vor fi desprins de ritualurile şi 
sarbătorile religioase, autonomizându-se ca preocupări laice, de natură politică. 


Prezenţa celor două clădiri monumentale exact în centrul aşezării sunt o dovadă 
că viaţa publică nu se mai desfăşura la nivelul clanurilor şi că se constituise un cult al 
divinitatilor tutelare ale întregii aşezării. Membrii comunităţii resimteau acum o altă formă 
de solidaritate decât cea bazată pe legăturile de sânge. Locuinţele pledează şi ele pentru 
o etapă evoluată în care apar familiile mici şi relaţiile de înrudire încep a fi înlocuite prin 
cele de vecinătate. După cum am arătat deja, diferenţele de dimensiuni, uneori marcante 
între locuinţe, atestă stratificarea socială, iar refacerea lor timp de generaţii pe acelaşi 
amplasament dovedeşte că proprietatea în vatra satului începuse să se transmită 
ereditar. In fine, elementele de fortificaţie, ca şi sfârşitul violent al aşezării, arată că între 
diferitele comunităţi neolitice de atunci existau puternice tensiuni politice şi rivalități 
militare. 


Săpături: |. Miloja 1931, M. Moga 1945, 1962-63, Gh. Lazarovici şi colab. 1978-1996; 
principala publicaţie: Gh. Lazarovici, Fl. Draşovean, Z. Maxim, Para, 1,1. Sistemul 
ecologic, istoricul cercetărilor şi arhitectura, Timişoara 2001. 


Aşezarea de la Parta din a doua jumătate a mileniului 5 este mai evoluată decât 
cea de la Catal Hüyük (cu un mileniu mai devreme), şi chiar decât cea contemporană de 
la Dimini, care nu era decât o acropole fortificată. Şi totuşi atât în zona dunăreană cât şi în 
cea balcanică comunităţile umane nu au atins nici dimensiunile demografice şi nici 
locuirea nu a avut densitatea necesară continuării procesului început şi închegării unor 
formaţiuni statale. In altă zonă periferică în raport cu podişul anatolian şi cu semiluna 


fertilă vor fi întrunite condiţiile necesare unei atari evoluţii, şi anume în Mesopotamia. Aici 
rodnicia pământului a permis creşterea comunităţilor şi eliberarea unei bune părţi dintre 
locuitori de obligaţia obţinerii cotidiene a hranei, ceea ce este o condiţie esenţială pentru 
depăşirea completă a stadiului comunei primitive (vezi Vol. Il). 


În zona Banatului aşezările au devenit mai mici, dar şi-au pâstrat caracterul 
fortificat, dovadă a insecuritatii tot mai accentuate. Reprezentativa pentru perioada 
corespunzând fazei C a culturii Vinéa-Turdas şi Eneoliticului Timpuriu este aşezarea de 
la Uivar, la cca. 35 km de Timişoara. Este vorba despre un tell, care a rezultat prin 
suprapunerea a numeroase nivele de locuire, între circa 4.300 şi 4.000 a. Chr. (5.000 şi 
4.700 a. Chr., date calibrate) şi care se întinde pe o suprafaţă de 3 ha, jumătate cat 
aşezarea de la Parta. In schimb în jurul sáu se gáseste un sistem defensiv circular, 
alcatuit din două şiruri complete de şanţuri cu palisadă, dublate la exterior de mai multe 
şanţuri suplimentare. În total sistemul acoperă o suprafaţă de 9 ha. Este evident că 
aşezarea a crescut treptat şi în mai multe rânduri s-a impus soluţia extinderii sistemului 
de fortificaţie. 


Uivar,sectiunea IV. Reconstituirea 
fortificaţiei interioare văzută dinspre 
nord-vest , respectiv dinspre interior 
(autor S. Suhrbier, 2003). După 
Drasoveanu, Schier 2007 Fig. 16. 


Tell-ul de la Uivar. Sistemul de fortificaţie | 
in urma másurátorilor magnetometrice. —— 
Cu linie punctatà sunt marcate santurile |=! the tel and s surrounding 
cele mai vizibile. După Drasoveanu, / PSI 
Schier 2007, Fig. 15. me ERR NARA 

Uivar, jud. Timiş, Romania 


Locuinţele, cum ar fi nr. 373, au avut la început două încăperi, ca la Parta, apoi 
apar noi compartimentari şi chiar, în ultima fază, se produce o etajare, dovadă a presiunii 
demografice, dar şi a diversificării funcţiilor spaţiului locuit. 

Clădirea din secţiunea XV este foarte interesantă, cáci a fost construită pe piloni, o 
tehnică obişnuită şi în alte situri neolitice. 


Ujvar, casa nr. 373, 
reconstituire S. Suhrbier 
2003, după Draşovean, 
Schier 2007, Fig. 14. 


Casa pe piloni din 
secţiunea XV, 
reconstituire P. Kuntz 
2007, după Draşoveanu, 
Schier 2007, Fig. 26. 

